Αθλητικά παρασκήνια, 26 Ιουνίου 2013 – The Panhellenic Post\nΑνακοίνωσε Μινιολέ η Λίβερπουλ\nΛευτέρης Ντανοβασίλης – Παίκτης της Λίβερπουλ είναι και επίσημα ο Σιμόν Μονιολέ. Ο Βέλγος γκολκίπερ υπέγραψε “πολυετές” συμβόλαιο, ενώ η Σάντερλαντ πήρε 10,5 εκατ. ευρώ.\n«Στην Γιούβε ο Τέβες»!\nΛευτέρης Ντανοβασίλης – Ο Κάρλος Τέβες θα συνεχίσει την καριέρα του στην Γιουβέντους! Η Μάντσεστερ Σίτι θα λάβει 9 εκατ. ευρώ συν 3 σε μπόνους, ενώ ο Αργεντίνος θα υπογράψει 3ετές συμβόλαιο.\nΜε κόσμο και όνειρα η πρώτη του ΟΦΗ\nΦώτης Καρακούσης – Ιδανική πρεμιέρα για τον ΟΦΗ, καθώς στην επίσημη πρώτη της ομάδας βρέθηκαν πάνω από 3.500 φίλαθλοι αποθεώνοντας Δερμιτζάκη, Γκαλέτι και τους υπόλοιπους. Όνειρα για καλή χρονιά από τους Ηρακλειώτες.\nΑλλιώς περίμεναν την πρώτη οι Γιαννιώτες…\n– Ο… αποκλεισμός από την Ευρώπη είχε αντίκτυπο στην επίσημη πρώτη του ΠΑΣ Γιάννινα και του Σάββα Παντελίδη. Οι φίλοι της ομάδας δεν έφτασαν τους 100, καθώς το όνειρο μετατράπηκε σε εφιάλτης!\nΠαρέμεινε Ομιλίτης ο Μπούρμπος\n– Στον ΟΦΗ θα παραμείνει ο Χρήστος Μπούρμπος. Ο έμπειρος δεξιός μπακ έδωσε το παρών στην επίσημη πρώτη και με δηλώσεις του επισήμανε πως έγινε αυτό που ήθελε.\nΓκαλέτι: «Θα δώσω το 100%»\n– Το κεντρικό πρόσωπο στην σημερινή πρώτη του ΟΦΗ ήταν χωρίς αμφιβολία ο Λουτσιάνο Γκαλέτι με τον Αργεντίνο να λέει πως είναι έτοιμος να δώσει το 100% των δυνατοτήτων του.\nΙντζίδης: «Να με πιστέψει ο προπονητής»\n– Να κερδίσει την εμπιστοσύνη του Μαρίνου Ουζουνίδη θέλει ο νεοαποκτηθείς με την μορφή δανεισμού από τον ΠΑΟΚ Χρήστος Ιντζίδης.\nΠαρέμεινε στον Πλατανιά ο Δημήτρης\nΦώτης Καρακούσης – Σε συμφωνία με τον Άλκη Δημήτρη για παραμονή του και την ερχόμενη χρονιά ήρθε ο Πλατανιάς. Την χαρά του για την ανανέωση εξέφρασε ο 33χρονος αμυντικός.\n«Δικαίωση για τον Πανόπουλο η Ευρώπη»\n– Ο τεχνικός της Ξάνθης Νίκος Καραγεωργίου μιλώντας για την έξοδο στην Ευρώπη της ομάδας του επισήμανε πως δεν είναι θέμα τύχης, αλλά υπευθυνότητας, σοβαρότητας και δικαίωσης για τον Χρήστο Πανόπουλο.\nΟ αλλιώτικος Ιβάν Σαββίδης\nΒασίλης Σαμπράκος – Ο Βασίλης Σαμπράκος ταξίδεψε στη Θεσσαλονίκη, άκουσε τον μεγαλομέτοχο του ΠΑΟΚ και σκάει με μια Ελλάδα που δεν λέει να αλλάξει μυαλό.


Το who is who του Όσκαρ Καρντόσο | Olympiacos.org / Official Website of Olympiacos Piraeus\nΤο who is who του Όσκαρ Καρντόσο\nΔιαβάστε το βιογραφικό του νεοαποκτηθέντα Παραγουανού επιθετικού της ομάδας μας.\nΤετάρτη, 31 Αυγ 2016\nΟ Όσκαρ Ρενέ Καρντόσο Μαρίν (1.93μ.) γεννήθηκε στις 20/5/1983 στην Juan Eulogio Estigarribia της Παραγουάης. Αγωνίζεται στην κορυφή της επίθεσης και στην σπουδαία του καριέρα έχει αναγκάσει άπαντες να υποκλιθούν στο ταλέντο του και να του δώσουν αρκετά προσωνύμια όπως «βομβιστής» ή «μηχανή των γκολ». Μεταξύ πολλών άλλων, φημίζεται για την ικανότητά του στο ψηλό παιχνίδι, το δυνατό αριστερό του σουτ και τις εκτελέσεις στις στημένες μπάλες.\nΆρχισε να παίζει ποδόσφαιρο, σε πολύ μικρή ηλικία, στην CA 3 de Febrero Jugend. Αφού απέκτησε εμπειρίες και παράλληλα αγωνίστηκε και στη μεγαλύτερη ηλικιακά ομάδα (3 de Febrero) του μικρού αυτού συλλόγου τη σεζόν 2004/05 έπαιξε στο υψηλότερο ποδοσφαιρικό επίπεδο της πατρίδας του με τη φανέλα της Nacional. Αρκούσε ένας χρόνος για να πείσει πόσο σπουδαίος είναι (σ.σ.: με 17 γκολ αναδείχθηκε πρώτος σκόρερ της ομάδας) και να μεταγραφεί στα μισά της σεζόν 2006/07 στη Newell's Old Boys της Αργεντινής. Το ξεκίνημά του ήταν πολλά υποσχόμενο. Έβαλε 11 γκολ σε 16 ματς και ταυτόχρονα πήρε τον τίτλο του κορυφαίου Παραγουανού ποδοσφαιριστή της χρονιάς (2006).\n«Μιλούσαν» τόσο πολύ και δυνατά τα κατορθώματά του για 'κείνον που... ακούγονταν μέχρι την Ευρώπη. Κάπως έτσι τον Ιούνιο του 2007 πέρασε τον Ατλαντικό για να γίνει ποδοσφαιριστής της S.L. Benfica στην Πορτογαλία και ν' αποτελέσει, τουλάχιστον ως εκείνη την στιγμή, τη 2η ακριβότερη μεταγραφή στην ιστορία του συλλόγου της Λισσαβόνας.\nΜε τους «αετούς», όπως είναι το προσωνύμιο της S.L. Benfica, ο Όσκαρ εντυπωσίασε από το ξεκίνημα. Στο φινάλε της σεζόν ο απολογισμός του ήταν 40 ματς σε Liga NOS, UEFA Champions League και UEFA Cup, 17 γκολ και 5 ασίστ. Εξίσου παραγωγική ήταν και η επόμενη (2008/09) σεζόν του στη Λισσαβόνα. Σε 35 ματς σημείωσε 17 γκολ (όλα στο πρωτάθλημα) και έδωσε 3 ασίστ.\nΟι αριθμοί του εκτοξεύθηκαν την 3η του χρονιά (2009/10) στην Πορτογαλία όπου σε 47 αγώνες σε όλες τις διοργανώσεις είχε 38 γκολ και 6 ασίστ. Τα 26 από τα γκολ του ήταν για το πρωτάθλημα και του χάρισαν τον τίτλο του 1ου σκόρερ μπροστά από τον εξίσου σπουδαίο επιθετικό και αντίπαλό του σ' αυτή τη «μάχη», Ραδαμέλ Φαλκάο, που αγωνιζόταν εκείνη την περίοδο στην FC Porto. Παράλληλα πανηγύρισε την κατάκτηση του 1ου πρωταθλήματός του με την ομάδα.\nΟ Παραγουανός συνέχισε στους ίδιους ρυθμούς και την επόμενη (2010/11) χρονιά στέλνοντας 23 φορές την μπάλα στα αντίπαλα δίχτυα σε 42 ματς σε όλες τις διοργανώσεις. Επιπρόσθετα έδωσε και 7 ασίστ. Με την ομάδα του εκείνη τη σεζόν έφτασε ως και τα ημιτελικά του UEFA Europa League. Η σεζόν 2011/12 δεν αποτέλεσε εξαίρεση αλλά τον... κανόνα των εμφανίσεων του. Σε 45 ματς σε πρωτάθλημα, κύπελλο και UEFA Champions League (σ.σ.: έφτασε ως και τα προημιτελικά) έβαλε 28 γκολ και μοίρασε 7 ασίστ.\nΟ Όσκαρ «έσπασε» τα κοντέρ την περίοδο 2012/13 καθώς σε 46 αγώνες σημείωσε 31 γκολ και μοίρασε 7 ασίστ έχοντας μάλιστα τη χαρά να φτάσει ως και τον τελικό του UEFA Europa League όπου ηττήθηκε από την FC Chelsea. Η τελευταία του, αλλά εξίσου εντυπωσιακή, σεζόν στους «αετούς» της Λισσαβόνας ήταν η 2013/14 όπου, μάλιστα, στον όμιλο του UEFA Champions League αντιμετώπισε τον Ολυμπιακό. Ο Θρύλος ήταν εκείνος που, μαζί με την γαλλική, Paris SG, πήραν το εισιτήριο για τους 16 της διοργάνωσης με συνέπεια η 3η SL Benfica να συνεχίσει στο UEFA Europa League. Για μία ακόμη φορά η διαδρομή των «αετών» και του Καρντόσο ήταν μακρινή αφού έφτασαν ως και τον τελικό όπου ηττήθηκαν από την Σεβίλλη στα πέναλτι. Εντός συνόρων πάντως ο Καρντόζο πανηγύρισε την κατάκτηση ενός ακόμα πρωταθλήματος.\nΤο καλοκαίρι του 2014, μετά από πολλές εξαιρετικές και «γεμάτες» σε συμμετοχές και γκολ στην Πορτογαλία μετακόμισε στην Τουρκία και την Trabzonspor. Και αυτή η χρονιά του ήταν «γεμάτη» αφού στο φινάλε της ο απολογισμός του ήταν 42 ματς σε πρωτάθλημα, κύπελλο και UEFA Europa League, 20 γκολ και 4 ασίστ. Πέρυσι (2015/16) σε 24 αγώνες είχε 8 γκολ και 2 ασίστ και από σήμερα είναι παίκτης του Θρύλου και καλείται να συνεχίσει να σκοράρει με την ερυθρόλευκη και ριγωτή.\nΣυνοπτικά ο Παραγουανός έχει κατακτήσει 2 πρωταθλήματα Πορτογαλίας, 1 κύπελλο Πορτογαλίας και ήταν φιναλίστ σε 2 τελικούς UEFA Europa League. Σε προσωπικό επίπεδο αναδείχθηκε δύο χρονιές (2006 και 2009) κορυφαίος Παραγουανός παίκτης, δύο φορές πρώτος σκόρερ στο πορτογαλικό πρωτάθλημα (2009/10 και 2011/12) και τρεις φορές πρώτος σκόρερ στο πορτογαλικό κύπελλο (2007/08, 2010/11 και 2012/13). Ήταν και πρώτος σκόρερ του UEFA Europa League τη σεζόν 2009/10.\nΌσον αφορά στα στατιστικά του, ο Όσκαρ μετράει κάτι λιγότερο από 500 ματς με όλους τους συλλόγους που έχει αγωνιστεί (σ.σ.: ακόμα και στην εφηβική του ηλικία αν και η ακρίβεια των αριθμών για τα πρώτα του χρόνια ελέγχεται) και 261 τέρματα.\nΣε επίπεδο Εθνικής ομάδας, έχει 49 ματς και 9 γκολ παίρνοντας μέρος στα Κόπα Αμέρικα του 2007 και του 2011 αλλά και στο Μουντιάλ του 2010 όπου έφτασε ως και τα προημιτελικά.\nΟλυμπιακός - Μίλαν στις 22:00\nΗ συνέντευξη Τύπου πριν από τον αγώνα με τη Μίλαν\nΟι νικητές των προσκλήσεων για το Ολυμπιακός - Λαμία\nΕξαντλήθηκαν οι θέσεις ΑΜΕΑ ενόψει Μίλαν\nΠΑΕ ΟΛΥΜΠΙΑΚΟΣ – Ανακοίνωση\nΑνακοίνωση για τα εισιτήρια με τη Λαμία


Καραμανλής | Myloukas's Blog\nArchives for posts with tag: Καραμανλής\nΙανουαρίου 2, 2011 //\nΈχει ήδη στηθεί λέει, εκεί στη μόστρα της Θεσσαλονίκης το άγαλμα του Κων/νου Καραμανλή. Υπεύθυνη για την παλικαριά ήταν η απερχόμενη δημοτική αρχή. Βγήκε και ο Γκιουλέκας στο γυαλί και ζήτησε σεβασμό στις αποφάσεις της αρχής.\nΟι αρχές της συμπρωτεύουσας είναι παραδοσιακά συντηρητικές. Έχουν ένα βάθος στους μηχανισμούς του ελληνικού κράτους στα βόρεια σύνορά του. Είναι η ίδια σχεδόν αρχή που 45 χρόνια νωρίτερα έστησε το παρακράτος της ‘καρφίτσας’, στο οποίο εμπλέκονταν όλες οι αρχές της Θεσσαλονίκης των οποίων απαίτηση ήταν να συμμορφώνονται οι πολίτες και οι πολιτικοί ενίοτε στις αποφάσεις τους. Εκείνο το υπέροχο – λόγω υπεροχής – παρακράτος το υπέθαλπε το επίσημο κράτος του εθνάρχου Καραμανλή. Ο οποίος αναφώνησε σε μια έκρηξη υποκρισίας ‘ ποιος κυβερνά αυτό το κράτος’, λίγες μόλις ώρες μετά την αποκάλυψη των υπευθύνων της δολοφονίας του Λαμπράκη.\nΟ Λαμπράκης τότε ανέβηκε στην Θεσσαλονίκη για να δώσει διάλεξη για την Ειρήνη σε κάποιο κεντρικό θέατρο της πόλης. Εκεί παίχτηκε το δράμα ενός λαμπρού πολιτευτή και γιατρού και αθλητή. Τον δολοφόνησαν κατόπιν μιας συνωμοσίας η οποία στήθηκε σε βάρος του. Εμπλέκονταν όλοι οι διευθυντάδες της αστυνομίας, μέλη της δημοτικής αρχής, ακόμα και ξεπεσμένοι χαφιέδες απένταροι επαγγελματίες του ‘πεζοδρομίου’. Όπως ο Κοτζαμάνης με το τρίκυκλό του. Ο εισαγγελέας που ανέλαβε τότε να ξεσκεπάσει τους μηχανισμούς ήταν ο Σαρτζετάκης. Το αναφέρω αυτό γιατί όταν ο Κων/νος Καραμανλής περίμενε την υποστήριξη του Αντ. Παπανδρέου για την δεύτερη θητεία του στο προεδρικό μέγαρο, εκείνος όχι μόνο τον έστειλε στο σπίτι του, μα επέλεξε για πρόεδρο τον άνθρωπο που του υπενθύμιζε μέχρι τέλους την αντικειμενική ιστορική του αξία. Επέλεξε λοιπόν τον Σαρτζετάκη για πρόεδρο της Δημοκρατίας.\nΚαι επειδή πολύς λόγος γίνεται για την τοποθεσία της πόλης που θα φιλοξενήσει εντέλει το άγαλμα, εγώ προτείνω μιας και το έχουν έτοιμο, να το στήσουν έξω από το θέατρο που δολοφόνησαν τον Λαμπράκη. Νομίζω ότι ο Μπουτάρης δε θα μας διαψεύσει. Ας γελάσει, πικρά μεν, το χειλάκι μας. Το έχουμε ανάγκη μέσα στον ζόφο του πολιτικού μας αναστήματος.\nΕτικέτες Θεσσαλονίκη, Καραμανλής, άγαλμα


Sportotal.gr - Έγραψε ιστορία ο Σπανούλης, κορυφαίος σκόρερ στην ιστορία της Α1 (pic)\nΟ Βασίλης Σπανούλης κατέκτησε μία ακόμα κορυφή, καθώς «σκαρφάλωσε» στην πρώτη θέση των σκόρερ του ελληνικού πρωταθλήματος στην αναμέτρηση με τον Πανιώνιο. «Είμαι ευλογημένος» δήλωσε...\nΣε όλη την καριέρα του ο Βασίλης Σπανούλης έχει καταφέρει να γράψει πολλές χρυσές σελίδες. Λίγες εβδομάδες μετά την πρώτη θέση στον πίνακα των κορυφαίων πασέρ της Euroleague, ο ηγέτης του Ολυμπιακού κατέκτησε μία ακόμα κορυφή.\nΣτο κλειστό της οδού Αρτάκης, κόντρα στον Πανιώνιο, ο αρχηγός και ηγέτης του Ολυμπιακού ξεπέρασε τον Νίκο Χατζή και «σκαρφάλωσε» στην πρώτη θέση του πίνακα των σκόρερ του πρωταθλήματος, προσπερνώντας τον άλλοτε αρχηγό της ΑΕΚ που μετρούσε 5.200 πόντους. Με τις βολές που πέτυχε, 2'33'' για το τέλος της τρίτης περιόδου έφτασε τους 5.201 πόντους στο πρωτάθλημα!\n«Είναι κάτι τιμητικό. Ευχαριστώ όλους τους συμπαίκτες και τους προπονητές μου. Είμαι ευλογημένος. Όλα αυτά θα τα σκεφτώ αργότερα όμως, γιατί προέχει το τώρα» ανέφερε στην κάμερα της ΕΡΤ.\nΟ Βασίλης Σπανούλης έγραψε και πάλι ιστορία. Μέσα από το παιχνίδι που εξελίσσεται με τον Πανιώνιο Βίκος Cola ξεπέρασε τους 5.200 πόντους και τον Νίκο Χατζή. Έτσι έγινε ο 1ος σκόρερ της https://t.co/kyeWFM9IaH Basket League!\nΣε λίγο, μεγάλο αφιέρωμα του https://t.co/4cXDGMiail pic.twitter.com/Hwz3XyvwDX\n— ΕΣΑΚΕ (@esakegr) 13 Απριλίου 2018\nΠερισσότερα σε αυτή την κατηγορία: « Προπόνηση για τον Παναθηναϊκό και τώρα... Ρεάλ\t«Ιστορική» νίκη του Ολυμπιακού στην Πλατεία »


Περί κινητού …στόχου | KefalonianMantata\nΠερί κινητού …στόχου\nΤαξιδεύω με το πλοίο της γραμμής. Αρκετός κόσμος παρά τους σχετικούς περιορισμούς.\nΛίγα καθίσματα παραδίπλα κάθεται μια μητέρα γύρω στα τριανταπέντε με το περίπου τετράχρονο αγοράκι της.\nΗ μητέρα από την ώρα που κάθησε στη θέση της είναι κολλημένη στο κινητό της τηλέφωνο.\nΔίπλα ο γιος της κρατά στα χέρια του σφιχτά ένα παρόμοιο κινητό, δεν έχει σηκώσει το βλέμμα του από αυτό, δεν έχει αρθρώσει λέξη ( υποθέτω ότι μιλάει σε τέτοια ηλικία), και το μόνο που κάνει είναι να κουνάει τα μικρά του δακτυλάκια πάνω στην οθόνη του κινητού.\nΑυτό συμβαίνει πάνω από μισή ώρα σαν παγωμένη σκηνή ταινίας και παρακολουθώντας την εικόνα αρχίζω κι εγώ να γράφω.\nΘα μου πουν κάποιοι μπράβο σου που ανακάλυψες την Αμερική.\nΤο θέμα είναι με πόσο ιλιγγιώδεις ρυθμούς αλλάζει ο κόσμος, πόσο ψύχραιμα το αντιμετωπίζουμε όλοι αυτό και τελικά πόσο πιο ευτυχισμένοι γινόμαστε.\nΗ τεχνολογία σε όλες της τις εκφράσεις αναμφισβήτητα προσφέρει ευκολίες και έχει βελτιώσει πολλές καθημερινές μας ανάγκες.\nΥπάρχει όμως όριο και μέτρο σε όλο αυτό;\nΉ ταξιδεύουμε όλοι παρασυρόμενοι από τον ορμητικό αυτό χείμαρρο;\nΤι χρειάζεται ένα τετράχρονο παιδάκι μια συσκευή κινητού τηλεφώνου ή αργότερα ένας μαθητής δημοτικού και γυμνασίου;\nΠόσο απαραίτητο τους είναι;\nΕγώ προσωπικά στενοχωριέμαι όταν ένα εξάχρονο παιδακι σερφάρει άνετα στο internet αλλά δεν μπορεί να αποστηθίσει ένα τετράστιχο ποιηματάκι , ή όταν ένας έφηβος έχει εκατοντάδες likes στις φωτογραφίες του αλλά δεν μπορεί να συζητήσει με τους φίλους του διάφορα θέματα της κοινωνίας ή ακόμη και της ηλικίας τους.\nΚι επειδή μεγάλωσα σε εντελώς διαφορετικές συνθήκες και εννοείται τότε χωρίς κινητά ,θα ήθελα να κάνω μερικές ερωτήσεις στα σημερινά παιδιά και εφήβους.\nΤι θεωρούν παιχνίδι σήμερα;\nΤι έχουν κρατήσει στη μνήμη τους σαν όμορφη στιγμή τον τελευταίο χρόνο για παράδειγμα;\nΠώς θα νιώσουν αν χάσουν το κινητό τους;\nΤι θα κάνουν τον ελεύθερο χρόνο τους αν δεν έχουν κινητό;\nΌσο για εμάς τους μεγαλύτερους τα ερωτηματα μου είναι τα εξής:\nΠόσο ωφέλιμες είναι οι υλικες εξαρτήσεις οποιασδήποτε μορφής για τον άνθρωπο;\nΤι μηνύματα αποκομίζει ένα παιδί από το κινητό του όταν ακόμη και κάποιες εφαρμογές του παραποιούν την πραγματικότητα;\nΚαι εννοώ για παράδειγμα τα φίλτρα στις φωτογραφίες που η λογική τους τελικά είναι να μην αποδεχόμαστε ούτε καν αυτό που πραγματικά είμαστε.\nΠόσο μπορεί να συγκεντρωθεί ένας μαθητής που διαβάζει και χρειάζεται να σκεφτεί ,να κρίνει και να απομνημονεύσει πληροφορίες όταν έχει δίπλα το κινητό και το κοιτάζει κάθε δέκα δευτερόλεπτα μήπως έχει κάποιο μήνυμα;\nΚι αν δεν μπορεί να συγκεντρωθεί σε κάποιο αντικείμενο ως παιδί θα μπορέσει να συγκεντρωθεί αύριο ως ενήλικας;\nΕπισης πόσο μας αρέσει να ελέγχουν κάθε μας κίνηση και να μην είμαστε ουσιαστικά ελεύθεροι να φύγουμε , να μείνουμε , να ταξιδέψουμε, να χαθούμε χωρίς να ξέρει\nκανένας πού είμαστε και τι κάνουμε;\nΚαι τέλος μια ερώτηση στους συναδέλφους γιατρούς.\nΗ αόρατη ηλεκτρομαγνητική ακτινοβολία που μας περιβάλει από παντού μπορεί να έχει κάποια επίπτωση στα ανθρώπινα κύτταρα κι αν ναι μπορεί να αξιολογηθεί από τη στιγμή που όλοι πλέον είμαστε εκτεθειμένοι,κι αν έχει επίπτωση πόσο χρόνο μετά μπορεί να εμφανιστεί;\nΝομίζω δύσκολη απάντηση από πολλές απόψεις.\nΗ τεχνολογία μάς χρειάζεται και θα εξελίσσεται μαζί μας.\nΑυτό δεν σημαίνει όμως ότι πρέπει να μας ισοπεδώσει το συναίσθημα, τη λογική, το ένστικτο, την κοινωνικη μας υπόσταση.\nΠαρεπιπτοντως το παιδάκι ακόμη δεν έχει σηκώσει το κεφάλι του από το κινητό.\nΤο πλοίο πλησιάζει στον προορισμό του.\nΤελικά δεν θα το δω να παίζει κυνηγητό με το συνομήλικό του κοριτσάκι που κάθεται λίγο παραπέρα.\nΒλέπετε είναι και ο Covid που πρέπει να κρατάμε αποστάσεις …\nΤελειώνοντας για όσους προλάβαμε να ζήσουμε ξέγνοιαστα γεμάτα αναμνήσεις παιδικά χρόνια θέλω να ρωτήσω αν θα τα αλλάζατε.\nΕγώ πάντως με τίποτα…


ΑΠΟΣΤΕΙΡΩΣΗ ΘΑΛΑΜΩΝ ΣΥΝΤΗΡΗΣΗΣ - UVC LAMP TECHNOLOGY AIRPLUS Λαμπτήρες UVC υπεριώδους ακτινοβολίας AIRPLUS Αποστείρωση επιφανειών και αέρα, Εφαρμογές Λαμπτήρων UVC Απολύμανσης Αεραγωγών με τεχνολογία UVC,απολύμανση των κεντρικών κλιματιστικών μονάδων, Εφαρμογές Απολύμανση ψυκτικών στοιχείων με UVC ,λαμπα αποστειρωσης uvc,λαμπες αποστειρωσης uvc, ΑΠΟΣΤΕΙΡΩΣΗ ΘΑΛΑΜΩΝ ΣΥΝΤΗΡΗΣΗΣ ΜΕ UVC\nΕΦΑΡΜΟΓΕΣ UVC TEXNΟΛΟΓΙΑΣ ΣΕ ΘΑΛΑΜΟΥΣ ΩΡΙΜΑΝΣΗΣ\nΗ ξηρή ωρίμανση είναι η διαδικασία με την οποία μεγάλα κομμάτια κρέατος σιτεύονται περισσότερο από τον απαραίτητο χρόνο πριν καθαριστούν και κοπούν ως steaks. Αυτή η διαδικασία δεν βοηθάει μόνο το κρέας να αποκτήσει πιο βαθιά γεύση αλλά και να το κάνει πολύ πιο τρυφερό σε σύγκριση με το νωπό κρέας που πωλείται στο κρεοπωλείο.\nΗ υγρασία η οποία χάνεται είναι ο πρώτος και σημαντικότερος παράγοντας. Ένα κομμάτι μοσχαριού dry aged ενδέχεται να χάσει ακόμη και το 30% του αρχικού του όγκου λόγω απώλειας του νερού που εμπεριέχει, συμπυκνώνοντας έτσι τη γεύση του κρέατος. Η τρυφεροποίηση επέρχεται επειδή τα ένζυμα, τα οποία βρίσκονται στο φυσικό περιβάλλον του κρέατος, "κόβουν" ουσιαστικά κάθετα τα κύτταρα των πρωτεϊνών που περιέχονται στις ίνες των μυών (και κατά πολύ μικρότερο λόγο στον συνδετικό ιστό).Σε όλες τις διαδικασίες παραγωγής που λαμβάνουν χώρα, συμπεριλαμβανομένης της ενζυματικής και βακτηριακής δράσης εγκυμονεί ο κίνδυνος ανάπτυξης μολυσματικών φορτίων. Η εταιρία μας ειδικεύετε στη εφαρμογή της υπεριώδους ακτινοβολίας για την θεραπεία των επιφανειών και του εσωτερικού αέρα των θαλάμων μειώνοντας τα μολυσματικά φορτία με σκοπό την απρόσκοπτη λειτουργία της παραγωγής.\nΈχουμε μελετήσει και επεξεργαστεί μολυσματικά φορτία από τις δύο ποιο βασικές κατηγορίας ωρίμανσης. Την ταχεία ωρίμανση που επιτυγχάνεται έστω κι αν ένα ποιόν έχει συλλεγεί πρώιμα, εφ' όσον διαθέτει εκείνα τα απαραίτητα χαρακτηριστικά ώστε να φθάσει αυτόνομα στην πλήρη βιολογική ωρίμανση, και την τεχνική ωρίμανση που προσδιορίζει τον τύπο της ωρίμανσης που λαμβάνει χώρα σε προϊόντα που δεν έχουν φθάσει σε φυσική ανάπτυξη τέτοια που να επιτρέπει την αυτόνομη βιολογική ωρίμανση.\nΑντιμετωπίζουμε τα βασικότερα προβλήματα με την τεχνολογία της υπεριώδους ακτινοβολίας\nΤη σήψη που προκαλείται από παρασιτικούς μύκητες, μούχλα και το αιθυλένιο.. Πολλές εσωτερικές μονάδες των θαλάμων παρουσιάζουν μεγάλη ανάπτυξη μολυσματικού βιοφίλμ στα στοιχεία και τις λεκάνες αποστράγγισης τους με μικροοργανισμούς συμπεριλαμβανομένων ιών και βακτήρια. Η επιδείνωση ξεκινά με τη διάσπαση του κυτταρικού ιστού με ενζυματική δράση. Εκτός από την εξάπλωση των μολυσματικών φορτίων στα προϊόντα η μόλυνση μεταφέρετε με την μορφή βιοφίλμ στα πηνία του εξατμιστή και επιδεινώνοντας δραματικά στην απόδοση του και την κατανάλωση ενέργειας.\nΤις επιδράσεις των αερίων στις εγκαταστάσεις που είναι πλέον ένα σημαντικό πρόβλημα και πρέπει να τις ρυθμίζουμε επ` ωφελεία της ποιότητας και της μέγιστης δυνατής διάρκειας αποθήκευσης των προϊόντων. Ένα αέριο του οποίου τις δράσεις θα αναπτύξουμε πάρα κάτω είναι το διοξείδιο του άνθρακα (CO2). Το διοξείδιο του άνθρακα είναι αέριο άχρωμο, άοσμο, άγευστο, βαρύτερο του αέρα.\nΤο διοξείδιο του άνθρακα ως ελεύθερο αέριο, κινείται μέσα στον ψυκτικό θάλαμο και επικάθεται στα φρούτα ή τα λαχανικά καταλαμβάνοντας τους ίδιους υποδοχείς με το οξυγόνο. Υποδοχείς είναι σημεία της κυτταρικής μεμβράνης στην επιφάνεια των προϊόντων που μέσω αυτών μεταβιβάζονται μηνύματα μεταξύ κυττάρων και ενδοκυτταρικών ουσιών.\nΤο διοξείδιο του άνθρακα με την υγρασία που υπάρχει στην ατμόσφαιρα του θαλάμου, δημιουργεί αραιό ανθρακικό οξύ, το οποίο επικάθεται στα προϊόντα δημιουργώντας όξινο περιβάλλον που αποτρέπει να αναπτυχθούν μύκητες και βακτηρίδια.. Η αύξηση της αναερόβιας αναπνοής που επιφέρει αλλοιώσεις στη γεύση και στην εμφάνιση δυσάρεστων οσμών, δημιουργείται όταν οι συγκεντρώσεις των μορίων του διοξειδίου του άνθρακα βρίσκονται πάνω από τα ασφαλή επίπεδα. Η περίσσεια του διοξειδίου του άνθρακα έχει σαν αποτέλεσμα να καλύπτει όλους τους υποδοχείς της επιφανείας του προϊόντος. Αυτή η διαδικασία αναγκάζει τα μόρια της γλυκόζης να μεταβολίζονται σε μόρια αιθανόλης και ακεταλδεύδης, που με την επίδραση αυτών δημιουργούνται εκλύσεις δυσάρεστων οσμών και αλλοιώσεις στη γεύση των προϊόντων.\nΧρειαζόμαστε για ένα ιδανικό περιβάλλον...\nΘερμοκρασία, που ανάλογα με το είδος των προϊόντων μπορεί να παραμείνει σταθερή κατά τη διάρκεια της επεξεργασίας (ωρίμανση υπό σταθερή θερμοκρασία) ή να μειωθεί πολύ γρήγορα στο ξεκίνημα της ωρίμανσης (ωρίμανση διπλής θερμοκρασίας). Αυτή η διαδικασία επιτρέπει τη σημαντική επιβράδυνση του μαλακώματος της σάρκας των προϊόντων, ακόμα κι αν αυτά φτάσουν στο επιθυμητό επίπεδο χρώματος ή άλλων χαρακτηριστικών. Στην πραγματικότητα, με αυτόν τον τρόπο είναι δυνατή η ταξινόμηση της σκληρότητας της σάρκας των καρπών σύμφωνα με τις εμπορικές και τεχνολογικές ανάγκες.\nΣχετική Υγρασία, που πρέπει γενικά να διατηρείται περίπου στο 95 - 97% με χρήση ξηρού ατμού. Η υγρασία αυτή προκαλεί στην επιφάνεια του φρούτου τέτοια τάση ατμών ώστε να διευκολύνεται η διαδικασία ώσμωσης και μηχανικής διαπερατότητας του νερού, χωρίς να δημιουργούν υπολείμματα υγρασίας πάνω στα προϊόντα.\nΑιθυλένιο, όσο το δυνατό καθαρότερο (99,9%), σε μια δόση 1 - 2%.\nΔιοξειδίου του άνθρακα, του οποίου το επίπεδο πρέπει να διατηρείται όσο το δυνατόν πιο χαμηλό (0-1%), αφού παρεμποδίζει την ωρίμανση. Ακόμη και πτητικά συστατικά και δευτερεύοντα αέρια διαπνοής (αιθέρες, αλδεϋδες και αλκοόλες) των φρούτων από τη διαδικασία αναπνοής τους, πρέπει να απομακρύνονται όσο το δυνατόν περισσότερο, ώστε να αποφεύγεται η οξείδωση των πόρων και το θάμπωμα του χρώματος της επιδερμίδας των φρούτων, ιδιαίτερα σε μερικές ποικιλίες εσπεριδοειδών.\nΑερισμός στον θάλαμο και ανακύκλωση σταθερού και ομογενούς αέρα (σε κανονική πίεση). Η έκθεση των προϊόντων σε υψηλές ποσότητες αιθυλενίου δεν είναι αρκετή από μόνη της προκειμένου να επιτευχθεί η ωρίμανση ή ο αποπρασινισμός. Πρέπει ταυτόχρονα να ικανοποιηθούν και οι άλλοι παράγοντες, όπως υψηλά επίπεδα θερμοκρασίας και υγρασίας, χαμηλές συγκεντρώσεις διοξειδίου του άνθρακα, και σωστή ανακύκλωση του αέρα στους θαλάμους. Η όλη διαδικασία πρέπει να γίνεται με αργούς σχετικά ρυθμούς, έτσι ώστε να προσομοιώνει όσο γίνεται τις φυσικές διαδικασίες και έτσι να επιτυγχάνεται καλύτερη ποιότητα.\nΟι εφαρμογές μας παρέχουν δύο από τις πιο σύγχρονες τεχνολογίες για την διαμόρφωση υγιούς περιβάλλοντος με απομάκρυνση μολυσματικών φορτιών από τα προϊόντα σας και τον μηχανολογικό σας εξοπλισμό…\nΔιπολικός ιονισμός ,αναδυόμενη πράσινη τεχνολογία\nΗ ανάγκη για ενίσχυση της μικροβιακής ασφάλειας και ποιότητας των τροφίμων, χωρίς να διακυβεύεται τα θρεπτικά, λειτουργικά και αισθητήρια χαρακτηριστικά των τροφίμων, έχει δημιουργήσει ένα αυξανόμενο ενδιαφέρον για καινοτόμες τεχνολογίες στη βιομηχανία τροφίμων. Ο διπολικός ιονισμός αναγνωρίζονται ως η τέταρτη κατάσταση της ύλης και προκύπτουν από την εφαρμογή ενέργειας (θερμότητα, τάση ή φως) σε ένα αέριο, ξεκινώντας μια διάσπαση μεμονωμένων μορίων αερίου σε ελεύθερα ηλεκτρόνια, ιόντα και μεταστατικά είδη Είναι μια αναδυόμενη, πράσινη τεχνολογία επεξεργασίας που προσφέρει εφαρμογές και ικανοποιεί την ανάγκη του κλάδου. Πρόσφατες έρευνες έδειξαν ότι η επεξεργασία πλάσματος έχει προσελκύσει το ενδιαφέρον διαφόρων τομέων της βιομηχανίας, συμπεριλαμβανομένων των δημητριακών, του κρέατος, των πουλερικών, των γαλακτοκομικών προϊόντων, των φρούτων, των λαχανικών, των συσκευασιών κ.λπ. με ευεργετικές ιδιότητες και στην υφή των προϊόντων εκτός από τη μικροβιακή απολύμανση.\nΜικροβιοκτόνος υπεριώδης ακτινοβολία UVC 254nm\nΗ υπεριώδης ακτινοβολία έχει την δυνατότητα να οξειδώνει τα μόρια του αιθυλενίου που απελευθερώνονται από τη διαδικασία ωρίμανσης, επιβραδύνοντας την εξάπλωση της ωρίμανσης στα γύρω προϊόντα. Αυτή η διαδικασία οξείδωσης διασπά το αιθυλένιο σε διοξείδιο του άνθρακα και υδρατμούς. Καταστρέφει τους αερομεταφερόμενους μύκητες, τα καλούπια και τα σπόρια τους, περιορίζοντας τη μόλυνση που εξαπλώνεται από το ένα φρούτο στο άλλο. Οι μικροβιοκτόνες υπεριώδεις ακτίνες UV-C, που εκπέμπονται στα 254 νανόμετρα, είναι θανατηφόρες για παθογόνα βακτήρια όπως E.coli, Salmonella, L. monocytogens (Listeria), βακτήρια, και μούχλα. Απενεργοποιεί τις δυσάρεστες οσμές και απολυμαίνει την επιφάνεια των φρούτων και λαχανικών από τα υπολείμματα χημικών φυτοφαρμάκων. Η ακτινοβολία UV-C αντιπροσωπεύει μια έγκυρη εναλλακτική λύση από τα απολυμαντικά προϊόντα που χρησιμοποιούνται μέχρι σήμερα, τα οποία απελευθερώνουν χημικά υπολείμματα στο προϊόν.\nΗ εταιρία μας μελετά, σχεδιάζει και τοποθετεί συσκευές για τον έλεγχο του αιθυλενίου και την απενεργοποίηση των μολυσματικών φορτίων στο αέρα και τον μηχανολογικό εξοπλισμό των ψυκτικών θαλάμων.\nΑδιάβροχοι λαμπτήρες αποστείρωσης στοιχείων\nΗ σειρά λαμπτήρων υπεριώδους ακτινοβολίας ΑΙRPLUS U & Z περιλαμβάνει μια επιλογή διαφορετικών μοντέλων από 20 έως 120 Watts. Εξαιρετικά ανθεκτικά εξαρτήματα ώστε να λειτουργούν τέλεια εσωτερικά του θαλάμου και σε συνθήκες με υψηλή υγρασία, και χαμηλή θερμοκρασία.\nΤο φωτοκαταλυτικό φάσμα που εφαρμόζουμε μετωπικά στα στοιχεία δημιουργεί άμεση αποστείρωση γιατί έχουμε να επεξεργαστούμε μια σταθερή μολυσματική επιφάνεια. Ο χρόνος καθαρισμού των στοιχείων είναι σχεδόν ακαριαίος αφού προσδίδουμε όλη την απόδοση του λαμπτήρα σε μικρή απόσταση.\nΟι λάμπες αμαλγάματος χαμηλής πίεσης UV δεν περιέχουν μόνο υδράργυρο αλλά ένα ειδικό συμπαγές αμάλγαμα που είναι ένα κράμα υδραργύρου με άλλα ευγενή μέταλλα. Συνδυάζουν μια πολύ μεγάλη διάρκεια ζωής (έως και 15.000 ώρες) με εξαιρετική απόδοση UVC στα 254 nm (έως 45%).\n Έχουν πολύ υψηλότερη πυκνότητα ισχύος από την παραδοσιακούς λαμπτήρες χαμηλής πίεσης της αγοράς. Οι λαμπτήρες παραδίδονται και διαστασιολογούνται σύμφωνα με την εφαρμογή και το περιβάλλον που θα τοποθετηθούν.\nΜετά από την εγκατάσταση, το 99% + του βιοφίλμ που ζούσε στην επιφάνεια του πηνίου απενεργοποιείται από την ακτινοβολία και παύουν να αναπτύσσονται νέες μολυσματικές αποικίες. μας.\nΗ συσσώρευση της μικροβιακής ανάπτυξης στα condenser των θαλάμων συντήρησης δημιουργεί σημαντικά προβλήματα στη ροή του αέρα και μόνιμα μολυσματικά φορτία επηρεάζοντας τα τρόφιμα και τις επιφάνειες του εξοπλισμού με επικίνδυνα πολλές φορές αποτελέσματα για την υγεία \nΣυσκευές καταστολής αιθυλενίου και μικροβιακών φορτίων\nΟι μονάδες STERI COOL (RW) είναι κατασκευασμένες αποκλειστικά για καταστολή του αιθυλενίου στους θαλάμους συντήρησης προϊόντων. Διαθέτουν ανεμιστήρα επανακυκλοφορίας του αέρα, και συνδυασμό φίλτρων συγκράτησης σωματιδίων. Εσωτερικός στεγανός αντιδραστήρας όπου αέρας εκτίθεται στην υπεριώδη ακτινοβολία των μικροβιοκτόνων λαμπτήρων UVC. Το φως δε διαφεύγει από τη συσκευή με αποτέλεσμα να μπορεί να χρησιμοποιηθεί με ασφάλεια σε χώρους με παρουσία ανθρώπων. Οι διαστάσεις των μονάδων αυτών ποικίλουν και μπορούν να καλύψουν απαιτήσεις των χώρων. Είναι κατασκευασμένες από ανοξείδωτο χάλυβα ή από γαλβανισμένη λαμαρίνα με ηλεκτροστατική βαφή.\nΛαμπτήρες UVC χαμηλής πίεσης που δεν περιέχουν υδράργυρο, αλλά ένα ειδικό συμπαγές αμάλγαμα με κράματα από ευγενή μέταλλα. Μεγάλη διάρκεια ζωής (έως και 15.000 ώρες) με μεγαλύτερη απόδοση UVC από τους συμβατικούς λαμπτήρες (έως 45%). Εξωτερική προστασία λαμπτήρων από χαλαζία και με τροφοδοτικό λειτουργίας ενσωματωμένο. Εξαιρετικά ανθεκτικά εξαρτήματα ώστε να λειτουργούν τέλεια σε παράλληλη και κάθετη ροή αέρα και συνθήκες με υψηλή υγρασία, και χαμηλή θερμοκρασία. Φίλτρο άνθρακα για την εξάλειψη ρύπων όπως HCS, SOx, NOx, CH2O, H25, ενώσεων χλωρίου.Αθόρυβα μοτέρ υψηλών προδιαγραφών που δίνουν τη δυνατότητα στη συσκευή να διαχειρίζεται αρκετά μεγάλες επιφάνειες.\nΗ τεχνολογία του διπολικού ιονισμού δημιουργεί αρνητικά ιόντα που εξουδετερώνουν τα βακτήρια και τα σωματίδια κακοσμίας. Ο αέρας μέσα στο ψυγείο σας θα είναι πάντα φρέσκος και χωρίς οσμές.\nΑΠΟΣΤΕΙΡΩΣΗ ΘΑΛΑΜΩΝ ΣΥΝΤΗΡΗΣΗΣ ΜΕ UVC


Nintendo Switch Topic v2 - Σελίδα 1297 - Console Games - Insomnia.gr\nΣελίδα 1297 από 1300\nΕδω την δειχνει διαθεσιμη\nπρος το παρον τουλαχιστον.\n3 ώρες πριν, ADHD είπε\nΔυστυχως απο UK δεν την προλαβα την Collectors ειναι out of stock τωρα, ελπιζω να τη δουμε συντομα στις εδω αλυσιδες.\nΜια από τα ίδια. Την ήθελα και εγώ αλλά την έχασα ρε γαμώτο. Κατά τα άλλα όμως παλικάρια κάντε τον σταυρό σας να είναι εμπορικά μεγάλες επιτυχίες τα metroid και να έχουν την κατάληξη του Fire Emblem και Xenoblade ώστε να αποκτήσουν κανονική παρουσία.\n42 λεπτά πριν, anarchy79 είπε\nΚάτι τελευταίο , από αυτά που προτείνεις (σε παρόμοιο στυλ) Diablo 3, Hades, Torchlight 2, Victor Vran , είναι κάποιο για παιδι 9 χρόνων και κάτι, εννοώ σε επίπεδο δυσκολίας όχι pegi, εκεί ξέρω ότι όλα είναι από 12 και πάνω.\nΕυχαριστώ και το άλλο παλικάρι που απάντησε .\nΣίγουρα το Diablo 3. Το πιο εύκολο και βατό, παιδικά σχεδιασμένο θα έλεγα.\nΑψογος, ευχαριστώ, πέρασε η παραγγελία.\n48 λεπτά πριν, dekulinkgr είπε\nThnx πέρασε και σε εμένα.\nΤα εχει παιξει το συγκεκριμενο site ή μου φαινεται??\nΤην μια μου βγαζει 91ευρω με 21ευρω μεταφορικα.\nΤην αλλη μου βγαζει 76ευρω,χωρις δυνατοτητα αποστολης στην Ελλαδα....\nΕπισης σε τοσο μεγαλο ποσο,δεν υπαρχει κινδυνος τελωνειου??\n5 hours ago, ADHD said:\nSame here.. Εντωμεταξύ η συλλεκτική του Samus Returns δε θυμάμαι να άργησε τόσο πολύ να ανέβει σε καταστήματα. :/\n52 λεπτά πριν, Fulgore είπε\nΑγγλια το εστειλα εγω, ελλάδα δοκίμασα και δεν γινόταν κάτι.\n27 λεπτά πριν, JohnVani18 είπε\nSame here.. Εντωμεταξύ η συλλεκτική του Samus Returns δε θυμάμαι να άργησε τόσο πολύ να ανέβει σε καταστήματα. 😕\nΤσεκαρε το shopto.net link πιο πανω, ακομα διαθεσιμη την δειχνει.\nΕπεξ/σία 17 Ιουνίου 2021 από ADHD\n21 λεπτά πριν, ADHD είπε\nsorry this item is not available in your country λεει. και θελω απλα να το κανω buy και να το στειλω αγγλια. τι φαση εσεις πω το πηρατε\n39 λεπτά πριν, ADHD είπε\nΑρα δεν έχει καποιο θεμα ο browser μου,και αναμονη για εδω καταστημα. Εγινε\n26 λεπτά πριν, babality είπε\nΆλλαξε σε pounds στη μπαρα πάνω και σε αφήνει κανονικά να προχωρήσεις σε όλα τα βήματα, εγω έβαλα άτομο εκεί αλλά το είχα τεστάρει πρώτα.\nΔοκίμασε και εσυ αν θές αλλαγη σε pounds αλλά διάλεξε Ελλάδα, μπορεί να ξεκολλήσει κάποια στιγμη.\nΕπειδη το ποσο ειναι σχετικα υψηλο,δεν θελω να το ρισκαρω με τελωνεια και μου βγει στο τελος ακριβοτερα απο οτι απο Ελλαδα. Βλεπεις αυτοι δεν αναφερουν στο τελος οπως στο amazon τιποτα τετοιο. Αρα αναμονη για Ελλαδα καλού κακού απο μένα.\n17 λεπτά πριν, Fulgore είπε\nΕιμαστε σιγουροι ομως οτι θα ερθει και εδω?\nρε παιδιά, έχετε καμία ιδέα γιατί δεν μπορώ να κατεβάσω παιχνίδια η να κάνω update? παίρνω ένα error code τις τελευταίες μέρες. Το έχει πάθει κανεις;\nΠαιδιά συγνώμη για όσους παραγγέλνουν από Αγγλία. Εγώ εδώ βρίσκομαι οπότε θα παραλάβω κανονικά. Ελλάδα είτε δεν στέλνουν ή θα περάσει τελωνείο και είναι τσουχτερό.\n5 λεπτά πριν, babality είπε\nΑν όντως στέλνει το τελωνείο είναι στάνταρ πλέον.\nΣτο Amazon.co.uk δεν την έβγαλε ακόμα;\n4 λεπτά πριν, naturegodtm είπε\nΝαι το τελευταίο update έκανε μαλακια. Θέλει σπαμ download μέχρι να πιάσει.


Ο ΧΑΦΙΕΣ: Η ...εγχείρηση πέτυχε, αλλά ο ασθενής ...πέθανε!\nΗ ...εγχείρηση πέτυχε, αλλά ο ασθενής ...πέθανε!\nΜας θυμίζει κάτι;;;\nLockdown : Ο Κυριάκος Μητσοτάκης και η Κυβέρνησή του θα μείνει στην ιστορία ως η Κυβέρνηση των lockdown.\nΠλήρης διάλυση της χώρας.\nΑυτή η κυβέρνηση θα μείνει στην ιστορία ως η κυβέρνηση των lockdown, της παρανοϊκής απονέκρωσης της οικονομίας και εν τέλει – εκεί που οδηγούν τα πράγματα- της ολικής καταστροφής της χώρας.\nΗ καταστροφική τους πολιτική θα καταγραφεί στις σελίδες της ιστορίας με τα πιο μελανά χρώματα, μελανότερα και από την εφιαλτική\nδεκαετία των μνημονίων.\nΜετά τις σκηνές απείρου κάλλους με τα φαγοπότια της Ικαρίας, και αφού πρώτα ο κ. Μητσοτάκης πήρε το νησιώτικο αέρα του (μαζί με την κουστωδία 40 ατόμων), αποφάσισε να ανακοινώσει νέο σκληρό lockdown στην Αττική (ενώ μέχρι τώρα είχαμε… μαλακό) τύπου «Μαρτίου» και να τραβήξει και το τελευταίο σωληνάκι μηχανικής υποστήριξης από τον ετοιμοθάνατο ασθενή που λέγεται Ελλάδα.\nΗ Guardian, το Politico, η New York Times και άλλες μεγάλες εφημερίδες του εξωτερικού γράφουν για τα φαγοπότια του Πρωθυπουργού της Ελλάδας, που παραβιάζει συστηματικά τα υγειονομικά μέτρα και ταυτόχρονα επιβάλλει σκληρά lockdown στον λαό του.\nΣτη Δανία χιλιάδες πολίτες ξεχύθηκαν οργισμένοι στους δρόμους, κατά της πρότασης Μητσοτάκη για το πιστοποιητικό εμβολιασμού. Πάντως έξω πάμε καλά.\nΗ κυβέρνηση καταρρέει και εκ των έσω και εκ των έξω, άλλα δείχνει πως θέλει να τραβήξει μαζί της στον πάτο και ολόκληρο τον Ελληνικό λαό.\nΌσες δημοσκοπήσεις και αν παρουσιάσουν, όση τρομοκρατία και αν επιστρατεύσουν, όσες δικαιολογίες και αν επικαλεστούν, η αγανάκτηση του χειμαζόμενου λαού έχει προ πολλού ξεπεράσει τα όρια του.\nΗ Αττική δεν «βράζει από κορονοϊό» (όπως αγαπούν να λένε οι δημοσιογράφοι), όσο βράζει από οργή.\nΌσο και αν ο κ. Βορίδης μιλάει για… «εκδηλώσεις αγάπης» προς το πρόσωπο του Πρωθυπουργού στην Ικαρία, οι πραγματικές «εκδηλώσεις αγάπης» του λαού, φανερώθηκαν στην Ορεστιάδα και την υποδοχή που επεφύλαξαν οι Εβρίτες στον κ. Μηταράκη…\nΌση λογοκρισία και αν επιβάλλουν στα δελτία της… ΥΕΝ- ΕΡΤ (τύφλα να χει η ΥΕΝΕΔ) για να μην παίξουν πλάνα του Πρωθυπουργικού θιάσου στην Ικαρία, ο λαός πλέον αντιλαμβάνεται απόλυτα το στημένο παιχνίδι των κατευθυνόμενων ειδήσεων και των βρώμικων συγκαλύψεων, μια κυβέρνησης που τον εμπαίζει κατάμουτρα.\nΣυμπεριφέρονται στα παιδιά μας, σαν να είναι άβουλα ρομποτάκια που τους ανοίγουν και τους κλείνουν τον διακόπτη όποτε αποφασίσει ο (δήθεν γιορτή τα Χριστούγεννα) κ. Κικίλιας, η κ. Κεραμέως και η υπόλοιπη παρέα της αριστείας.\nΠάνω που οι μαθητές άρχισαν να προσαρμόζονται κάπως στο φυσικό τους περιβάλλον και τη δια ζώσης διδασκαλία, ξανακλείνουν τα σχολεία, ερημώνουν τα προαύλια και φιμώνουν τις παιδικές φωνές.\nΈχουν την εντύπωση πως με τα επιδόματα και τις επιστρεπτέες καταβολές θα αναχαιτίσουν την καταιγίδα λουκέτων και απολύσεων που πρόκειται να έρθει και που είναι καθαρά προϊόν δικής τους ευθύνης, αφού επιμένουν εμμονικά σε μια ολέθρια συνταγή και ανακοινώνουν το ένα lockdown πάνω στο άλλο.\nΤι άλλο παρά σχιζοφρενική είναι η εμμονή σε κάτι το τόσο εθνοκτόνο;\nΠολίτες αυτοκτονούν όλο και συχνότερα.\nΤα αντικαταθλιπτικά, τα αγχολυτικά, τα υπνωτικά και τα ναρκωτικά κάνουν θραύση.\nΟ αθλητισμός έχει θαφτεί κάτω από τόνους πολιτικής αδιαφορίας.\nΗ χώρα φτωχοποιείται.\nΚαταστηματάρχες και εστιάτορες είναι στα όρια της απόγνωσης.\nΒλέπουν τους κόπους μιας ζωής να χάνονται μέρα με τη μέρα. Μήνα με το μήνα.\nΔιάγγελμα με το διάγγελμα.\nΜόνη τους συνταγή, το lockdown.\nΑρνούνται πεισματικά να προβούν σε γενναιόδωρες αναβαθμίσεις του συστήματος δημόσιας υγείας και την ίδια ώρα ξοδεύουν υπέρογκα ποσά για την ψηφιοποίηση, τον απόλυτο έλεγχο του λαού και την αστυνομοκρατία.\nΑποφασίζουν να σφραγίσουν την μοίρα του Ελληνικού λαού, ενώ αυτοί κάνουν φιέστες στην Ικαρία ή ενθυμούμενοι τα Μπάντεν Μπάντεν τους.\nΠοντάρουν ολόκληρη τη σωτηρία της χώρας σε αμφιλεγόμενα εμβόλια και χουντικά πιστοποιητικά υγειονομικού (και όχι μόνο) φρονήματος.\nΟ Πρωθυπουργός στο διάγγελμά του μάλιστα μίλησε για «τον ήλιο του εμβολίου που φωτίζει την επόμενη μέρα»(!!!).\nΔεν ξέρουμε μήπως έπαθε καμία ηλίαση στην Ικαρία, αλλά δεν δικαιολογείται σοβαρός κυβερνήτης χώρας να θεοποιεί ένα (κατά πολλούς αμφιλεγόμενο) εργαλείο κατά της πανδημίας, όταν οι πολιτικές που ακολουθεί προκαλούν δέκα φορές χειρότερη καταστροφή, απ’ όση δύναται να προκαλέσει ο κορονοϊός.\nΗ Αττική μπαίνει και πάλι σε καθεστώς ερήμωσης.\nΚαταστρέφουν την χώρα.\nΙσοπεδώνουν την οικονομία.\nΤελειώνουν τους Έλληνες.\nΗ εγχείρηση πέτυχε – ο ασθενής απέθανε.


12ο ΔΗΜΟΤΙΚΟ ΣΧΟΛΕΙΟ ΛΑΜΙΑΣ | 12ο ΔΗΜΟΤΙΚΟ ΣΧΟΛΕΙΟ ΛΑΜΙΑΣ\nΣτο διαδίκτυο τα βρίσκεις όλα.... ό,τι κι αν ψάχνεις.\nΈχεις, όμως, αναρωτηθεί ποιος τα γράφει;\nΣύμφωνα με τα στοιχεία του Saferinternet.gr, oκτώ στα δέκα Ελληνόπουλα δεν μπορούν να ξεχωρίσουν τις αξιόπιστες σελίδες από τις αναξιόπιστες.\nΣτη σελίδα του saferinternet μπορείς να βρεις αναλυτικές πληροφορίες για την ασφαλή πλοήγηση στο διαδίκτυο.\nΠαρακολουθείστε το νέο μας τηλεοπτικό σποτ αναφορικά με την αξιοπιστία των πληροφοριών που βρίσκουμεonline στο κανάλι μας στο YouTube.


Αρχική Γενικού ενδιαφέροντος Το Πεδίον του Άρεως. Η έναρξη των διαδικασιών ανάπλασης το 1933\nΤο πάρκο έχει έκταση 277 στρεμμάτων. Περικλείεται από τις οδούς Μαυρομματαίων, Ευελπίδων, Πριγκιποννήσων και από τη Λεωφόρο Αλεξάνδρας. Στην είσοδο του άλσους, βρίσκεται ο έφιππος ανδριάντας του στρατηλάτη Βασιλιά Κωνσταντίνου Α'. Στην πλευρά επί της Λεωφόρου Αλεξάνδρας, υπάρχει το μνημείο των πεσόντων Άγγλων, Αυστραλών και Νεοζηλανδών με το άγαλμα της Αθηνάς πάνω σε ψηλό βάθρο. Μέσα στο πάρκο υπάρχουν επίσης δύο ναοί, το μνημείο του Ιερού Λόχου, μια παιδική χαρά και το ανοιχτό αμφιθέατρο "Αλίκη", που χρησιμοποιείται ενίοτε για παραστάσεις, εκδηλώσεις ή συναυλίες. Επίσης στο χώρο αυτό βρίσκεται το ιστορικό αναψυκτήριο της Αθήνας, το "Γκριν Παρκ".\nΤο 1927 ο χώρος του Πεδίου του Άρεως, που από την εποχή του Όθωνα ήταν ο κύριος τόπος αναψυχής των Αθηναίων, παραχωρήθηκε στην ιδρυθείσα τότε "Επιτροπή Δημοσίων Κήπων και Δενδροστοιχιών Αθηνών" με σκοπό τη μεταβολή του σε άλσος, όπως ο τότε Εθνικός κήπος. Η Επιτροπή όμως εκείνη, με Πρόεδρο τον Π. Καλλιγά, φρόντισε πρώτα να βελτιώσει τον κήπο του Θησείου και τον Εθνικό κήπο, και έξι χρόνια μετά, το 1933, με τους μικρούς πόρους που διέθετε αποφάσισε να κάνει την έναρξη εργασιών ανάπλασης και δενδροφύτευσης, με διοικητικά εμπόδια και μεγάλη έλλειψης χρημάτων για τη συνέχιση του έργου. Έτσι με το υπ΄ αριθμ. 6171 νόμο του 1934, το "Ειδικό Ταμείο Μονίμων Οδοστρωμάτων Αθηνών" ανάλαβε να καταβάλει τα έξοδα, ενώ η κυριότητα του άλσους δόθηκε στο Δήμο Αθηναίων, που συνέβαλε στο στάδιο της μελέτης και της δημιουργίας.


Home » Top News » Ιστορία των Ολυμπιακών Αγώνων: Από την αρχαιότητα έως τη σύγχρονη εποχή\nΙστορία των Ολυμπιακών Αγώνων: Από την αρχαιότητα έως τη σύγχρονη εποχή\n27 Ιουλίου, 2021 1 0\nΚάθε 4 χρόνια, αθλητές από διαφορετικές χώρες συγκεντρώνονται για να συμμετάσχουν σε διαφορετικά αθλήματα στους Ολυμπιακούς Αγώνες. Σήμερα, η εκδήλωση έχει παγκόσμια σημασία, μετακινώντας δισεκατομμύρια δολάρια, δημιουργώντας θέσεις εργασίας και προσελκύοντας χιλιάδες αθλητές από όλο τον κόσμο. Αλλά πώς ξεκίνησαν όλα; Ποιος είναι ο τρόπος εδώ;\nΙστορικά αρχεία δείχνουν ότι οι πρώτοι Ολυμπιάδες πραγματοποιήθηκαν στην περιοχή της Ολυμπίας της νότιας Ελλάδας το 776 π.Χ. Σύμφωνα με τους ιστορικούς, αυτό το γεγονός ήταν αφιέρωμα στον Δία, τον πιο διάσημο και ισχυρό θεό της αρχαίας Ελλάδας. Ο θρύλος λέει ότι ο Ηρακλής ήταν ο πρώτος δημιουργός παιχνιδιών.\nΗ λατρεία του Δία είναι ένα από τα λίγα πράγματα που οι Έλληνες συμφωνούν ομόφωνα. Εκείνη την εποχή, η Ελλάδα χωρίστηκε σε διάφορες πόλεις-κράτη και οι πόλεμοι μεταξύ τους ήταν συχνές.\nΩστόσο, ακόμη και κατά τις πιο δύσκολες μάχες, αυτά τα εργοστάσια ανακοίνωσαν μια συνθήκη για τους αθλητές τους να συμμετάσχουν στους Ολυμπιακούς Αγώνες. Μόνο οι άνδρες μπορούν να αγωνιστούν και με τις πιο σημαντικές λεπτομέρειες: αγωνίστηκαν γυμνοί!\nΣτο παρελθόν πολλά αθλήματα όπως η πάλη και το τρέξιμο ήταν μέρος των σύγχρονων Ολυμπιακών Αγώνων με κάποιες προσαρμογές, ενώ άλλα δεν ήταν, όπως οι αγώνες με άρμα.\nΜε την πάροδο του χρόνου, προστέθηκαν νέες μέθοδοι στους Ολυμπιακούς Αγώνες.\nΥπάρχουν επίσης εκείνοι που ξεχνιούνται εγκαίρως σαν παρακέντηση. Η παράσταση φάνηκε λίγο αόριστη στα πρόσφατα επεισόδια, ωστόσο. Μόνο δύο κανόνες: Οι συμμετέχοντες δεν μπορούν να δαγκώσουν ή να μετρήσουν τα μάτια των αντιπάλων τους. Ο αγώνας τελείωσε με την παραίτηση ή το θάνατο ενός από τους συμμετέχοντες.\nREAD あなたのためにテストされ、認定された30の最高の ランチョンマット シリコン\nΕπιστροφή στα παιχνίδια\nΟι Ελληνικοί Ολυμπιακοί Αγώνες διήρκεσαν από το 776 π.Χ. έως το 393 μ.Χ. και χρειάστηκαν 1503 χρόνια για να συνεχιστούν οι Αγώνες. Οι πρώτοι σύγχρονοι Ολυμπιακοί Αγώνες πραγματοποιήθηκαν στην Αθήνα (1896) και μόνο χάρη στον βαρόνο Pierre de Coubertin, έναν νεαρό άνδρα που ξεκίνησε την ιδέα το 1894.\nΣτην πραγματικότητα, ο βαρόνος ήθελε το Παρίσι ως έδρα του. Ωστόσο, οι αντιπρόσωποι και οι εκπρόσωποι από περισσότερες από 30 χώρες αγαπούσαν την ιδέα, πείθοντάς τους να φιλοξενήσουν τους Αγώνες το 1896 και να έχουν την Αθήνα ως την πρώτη πόλη υποδοχής τους.\nΧωρίς αμφιβολία, ο Ολυμπιακός φακός είναι το μεγάλο σύμβολο των Ολυμπιακών Αγώνων. Ωστόσο, το Torch Relay άνοιξε μόνο κατά τη διάρκεια των αγώνων του 1928 στο Άμστερνταμ της Ολλανδίας. Ωστόσο, το 1936, έγινε το επίσημο εμπορικό σήμα κατά τη διάρκεια των Ολυμπιακών Αγώνων στο Βερολίνο της Γερμανίας.\nΠολιτική στους Ολυμπιακούς Αγώνες\nΗ πολιτική είναι επίσης μέρος των Ολυμπιακών Αγώνων και συνεχίζεται από την αρχαιότητα, όταν οι πόλεμοι διέκοψαν την πραγματοποίηση των διαγωνισμών.\nΤον 20ο αιώνα, η ιδεολογία του εθνικισμού εξαπλώθηκε σε όλο τον κόσμο. Η ναζιστική Γερμανία χρησιμοποίησε τους Αγώνες του 1936 στο Βερολίνο για να προωθήσει τον σκοπό της. Οι Ολυμπιακοί Αμερικανοί παρέμειναν στην παγκόσμια πολιτική ακόμη και μετά την πτώση του ναζιστικού καθεστώτος.\nΤο 1956, ο Λίβανος, το Ιράκ και η Αίγυπτος μποϊκοτάρισαν τους αγώνες της Μελβούρνης (Αυστραλία) ως ένδειξη διαμαρτυρίας για τη γαλλική και βρετανική κατοχή του καναλιού του Σουέζ. Η Ελβετία, η Ισπανία και οι Κάτω Χώρες αποφάσισαν να μείνουν μακριά από την εκδήλωση καθώς η πρώην ΕΣΣΔ εισβάλλει στην Ουγγαρία. Το 1968, στην Πόλη του Μεξικού, δύο Αφροαμερικανοί δρομείς χρησιμοποίησαν το βάθρο ως πλατφόρμα ενάντια στις φυλετικές πολιτικές που ακολούθησαν οι ΗΠΑ.\nREAD あなたのためにテストされ、認定された30の最高の イージー ファイバー\nΟ Σμιθ (κέντρο) και ο Κάρλος διαμαρτυρήθηκαν κατά του ρατσισμού.\nΤο 1972, σημειώθηκε τραγωδία στους Ολυμπιακούς Αγώνες στο Μόναχο της Γερμανίας: 11 Ισραηλινοί αθλητές σκοτώθηκαν από Παλαιστίνιους τρομοκράτες. Τέσσερα χρόνια αργότερα, στους Αγώνες του 1976 στο Μόντρεαλ του Καναδά, η απέλαση προήλθε από 33 αφρικανικές χώρες. Περίπου 400 αθλητές συμμετείχαν στη διαμαρτυρία ενάντια στο απαρτχάιντ, την πολιτική φυλετικού διαχωρισμού που υιοθέτησε η Νότια Αφρική.\nΗ πιο πρόσφατη και σοβαρή διαταραχή των σύγχρονων Ολυμπιακών Αγώνων έγινε τη δεκαετία του 1980, όταν η Ολυμπιακή Επιτροπή των Ηνωμένων Πολιτειών ψήφισε να μην συμμετάσχει στους Αγώνες, επειδή οι Σοβιετικοί εισέβαλαν στο Αφγανιστάν ένα χρόνο νωρίτερα. Εκείνη την εποχή, περίπου 40 χώρες, συμπεριλαμβανομένης της Κίνας και της Ιαπωνίας, ακολούθησαν τις Ηνωμένες Πολιτείες και βγήκαν από την ΕΣΣΔ χωρίς τον σημαντικότερο αθλητικό διαγωνισμό στον κόσμο.\nΤο 1984, οι Χειμερινοί Αγώνες στο Σεράγεβο (Γιουγκοσλαβία) πήγαν ομαλά. Από την άλλη πλευρά, κατά τη διάρκεια των θερινών αγώνων στο Λος Άντζελες, ηγήθηκε του μποϊκοτάζ της ΕΣΣΔ σε αντίποινα για αυτό που είχαν κάνει οι ΗΠΑ το 1980.\nΉρθαμε λοιπόν στους Πολιτικούς Ολυμπιακούς Αγώνες του 2020 χωρίς πολιτικές συγκρούσεις, αλλά αναβάλαμε την εκδήλωση για 1 χρόνο με επιδημία. Μερικοί λένε ότι οι Ολυμπιακοί Αγώνες του 2021 είναι οι πιο παράξενοι στη σύγχρονη ιστορία, αλλά αν κοιτάξετε από την αρχαιότητα μέχρι σήμερα, υπάρχει πάντα κάτι πιο εκπληκτικό να προσθέσετε στα βιβλία.\nあなたのためにテストされ、認定された30の最高の アルミ 箱\nあなたのためにテストされ、認定された30の最高の パウンドケーキ 型\nΗ Ελλάδα ερευνά το αεροπορικό δυστύχημα στο οποίο πέθανε ένας μάρτυρας κατά τη δίκη του Νετανιάχου


Toumpa Libre: Είναι να τρελαίνεσαι\nΈνα πολύ ωραίο άρθρο του Περικλή Στέλλα:\nΘα θυμάστε τις δηλώσεις του διευθυντή της Σανταντέρ που κατ' αποκλειστικότητα δημοσιεύθηκαν στη στήλη και σύμφωνα με τις οποίες ανάμεσα στη Σανταντέρ και τον Αρη δεν έχει υπογραφεί κανένα ιδιωτικό συμφωνητικό που να δέσμευε την ισπανική ομάδα να μην αφήσει τον Βιτόλο ελεύθερο να πάει σε άλλη ελληνική ομάδα. Και πως σε διαφορετική περίπτωση ήταν υποχρεωμένη να καταβάλει στον Αρη το ποσό των 750.000 ευρώ.\nΘα θυμάστε επίσης ότι την επόμενη μέρα μιλώντας σε ραδιοφωνικό σταθμό της Θεσσαλονίκης ο εκτελεστικός διευθυντής της ΠΑΕ Αρης ισχυρίστηκε ότι το συμφωνητικό υπάρχει, πως ο Αρης θα διεκδικήσει τα χρήματα, αλλά δεν πρόκειται να το δώσει στη δημοσιότητα. Είχε πει μάλιστα πως όποιος θέλει μπορεί να πάει στο γραφείο του να του το δείξει. Οπως καταλαβαίνει ο καθένας, ο ισχυρισμός ήταν σοβαρός και έδινε μια άλλη διάσταση στο θέμα. Και προσωπικά, σκέφτηκα πως δεν είναι δυνατόν να κινδυνεύει να εκτεθεί τόσο πολύ ο Γιάννης Κόντης. Από την άλλη η επίσημη Σανταντέρ ισχυριζόταν ότι κάτι τέτοιο δεν ισχύει. Και επειδή η αποστολή του δημοσιογράφου είναι να μην «καταπίνει» και να μη δέχεται τίποτα αμάσητο, οφείλαμε να το ερευνήσουμε περισσότερο. Αλλά είναι να τρελαίνεσαι με τις εξελίξεις και με την περαιτέρω έρευνα που πραγματοποιήσαμε. Προσέξτε παρακάτω.\nΟ Αρης έπρεπε να καταγγείλει τη Σανταντέρ και να ζητάει την άμεση καταβολή των χρημάτων και σε περίπτωση μη καταβολής την άμεση επιβολή κυρώσεων στην ισπανική ομάδα\nΤο απόγευμα της Δευτέρας, λοιπόν, ο συντάκτης του «Goal» Σάββας Τζιομπάνογλου επισκέφθηκε τον Γιάννη Κόντη στο γραφείο του. Ο εκτελεστικός διευθυντής του Αρη του έδειξε πράγματι ένα συμφωνητικό με αριθμό πρωτοκόλλου 15188 και ημερομηνία υπογραφής την 25η Μαΐου. Σε αυτό που είναι γραμμένο στα ισπανικά αναφέρει πως στη συμφωνία Αρη - Σανταντέρ υπάρχει η υποχρέωση που απαγορεύει στην ισπανική ομάδα να παραχωρήσει τον Βιτόλο σε άλλη ελληνική ομάδα (και όχι ακριβώς έτσι, αλλά σέβομαι την επιθυμία του Γιάννη Κόντη να μην προχωρήσω σε άλλη λεπτομέρεια) και ακόμη να μην τον αφήσει ελεύθερο πριν από την 31η Αυγούστου. Ολα καλά ως εδώ.\nΔεν μπορεί όμως ο διευθυντής της Σανταντέρ να λέει επίσημα ότι τέτοιο συμφωνητικό δεν υπάρχει. Θα θυμάστε ότι μου είχε πει και κάτι άλλο:«Εάν υπάρχει ιδιωτικό συμφωνητικό ανάμεσα στον πρόεδρο Περνία και τον Γιάννη Κόντη, δεν το γνωρίζω, αλλά επίσημα ως Σανταντέρ δεν υφίσταται κάτι τέτοιο». Αρα λοιπόν ο επόμενος σταθμός της έρευνας ήταν ο ίδιος ο πρόεδρος της Σανταντέρ. Επικοινώνησα με τον Ισπανό συνάδελφο Νάτσο Σιλβάν που εργάζεται στη «Marca» και του ζήτησα να το ερευνήσει μια και ο Περνία δεν εμφανιζόταν πουθενά. Συνειδητά ή άθελά του, δεν μπορώ να το ξέρω. Από την έρευνα που ο Ισπανός συνάδελφος έκανε δεν προκύπτει κάτι τέτοιο. Και αυτό διότι εάν υπήρχε αριθμός πρωτοκόλλου στο έγγραφο που είχε ο Γιάννης Κόντης, το ίδιο θα έπρεπε να ισχύει και για την ισπανική ομάδα. Τέτοιο έγγραφο όμως δεν υπάρχει στα συμβόλαια και γενικά στην αλληλογραφία και ανταλλαγή εγγράφων της Σανταντέρ. Τυπικά επιβεβαιώνεται ο ισχυρισμός του διευθυντή της Σανταντέρ.\nΚαι τρία στοιχεία πολύ σημαντικά. Σύμφωνα με δηλώσεις του Γιάννη Κόντη (ράδιο Μετρόπολις και τελευταία, αλλά και πριν από δυο μήνες και γενικά σε όλο τον Τύπο), το συμφωνητικό αυτό είχε υπογραφεί τον Ιανουάριο. Το έγγραφο που έδειξε στον Σάββα Τζιομπάνογλου είχε ημερομηνία 25 Μαΐου. Αυτό είναι το ένα στοιχείο που προκαλεί ερωτηματικά. Από τη στιγμή που η Σανταντέρ άφησε ελεύθερο τον Βιτόλο πριν από τις 31 Αυγούστου και εκείνος κατά παράβαση της συμφωνίας (όπως ισχυρίστηκε ο Γιάννης Κόντης) πήγε στον ΠΑΟΚ, θα έπρεπε από την επομένη της συμφωνίας Βιτόλο - ΠΑΟΚ να ισχύσει το ιδιωτικό συμφωνητικό. Από την ημέρα εκείνη και μετά όμως, σύμφωνα με νεότερη δήλωση (στον Ισπανό συνάδελφο) του διευθυντή της Σανταντέρ, δεν υπάρχει καμία ενόχληση του Αρη προς την ισπανική ομάδα για αυτό το θέμα. Και το τρίτο στοιχείο είναι πως ο Αρης έπρεπε να προβεί και σε μια απαραίτητη ενέργεια. Να καταθέσει στην επιτροπή οικονομικών (και όχι μόνο) υποθέσεων της παγκόσμιας ομοσπονδίας ποδοσφαίρου (σε τέτοιες υποθέσεις αρμόδια είναι η FIFA και όχι η UEFA), να καταγγείλει τη Σανταντέρ και να ζητάει εδώ και τώρα δυο πράγματα. Την άμεση καταβολή των χρημάτων και σε περίπτωση μη καταβολής την άμεση επιβολή κυρώσεων στην ισπανική ομάδα, όπως προβλέπεται από τον κανονισμό. Ο Αρης μέχρι χθες (επιβεβαιώθηκε από τη FIFA) δεν έχει προβεί σε καμία τέτοια ενέργεια. Αυτά προς ενημέρωση. Τίποτε περισσότερο και τίποτε λιγότερο. Η στήλη δεν έκανε παρά το αυτονόητο. Να ερευνήσει σε βάθος το θέμα, μόνο και μόνο για να ενημερώσει σωστά το κοινό. Απλά.\nΗ ισχύς του συμφωνητικού\nΚαι επειδή τίθεται εν αμφιβόλω η ισχύς των ιδιωτικών συμφωνητικών, να διευκρινιστεί ότι αυτά ισχύουν εάν είναι υπογεγραμμένα επίσημα (εννοείται) και από τις δυο πλευρές. Τότε, ναι, αναγνωρίζονται από την παγκόσμια ομοσπονδία ποδοσφαίρου και ισχύουν. Και να διευκρινιστεί επίσης πως στην όλη υπόθεση δεν έχει καμία συμμετοχή ο ΠΑΟΚ μια και απέκτησε επίσημα ως ελεύθερο τον Ισπανό αμυντικό μέσο. Το ιδιωτικό συμφωνητικό έχει να κάνει με τον Αρη και τη Σανταντέρ. Και κάτι ακόμη. Σέβομαι απόλυτα και το πράξαμε ήδη την απόφαση του εκτελεστικού διευθυντή του Αρη να μη δημοσιοποιήσει το συμφωνητικό. Εάν θυμάστε, είχα εκφράσει την άποψη πως μέσα στη γενική αμφισβήτηση, εάν έδινε στη δημοσιότητα το έγγραφο, θα τους είχε κάνει όλους ρόμπα. Εν πάση περιπτώσει. Την ίδια στιγμή όμως με δική του απόφαση μπροστά στις κάμερες και τους δημοσιογράφους υπέγραψε ο ίδιος το μνημόνιο συνεργασίας με την Μπόκα Τζούνιορς. Εξίσου σημαντικό έγγραφο. Πώς λοιπόν στη μία περίπτωση δεν δίνεις δημοσιότητα και στην άλλη δίνεις;\nΑναρτήθηκε από Toumpa Libre στις 6:38 μ.μ.


Τηλεφωνική επικοινωνία του Ν. Δένδια με την υφυπ. Εξωτερικών των ΗΠΑ, Γ. Σέρμαν - ALT.gr\nΤηλεφωνική επικοινωνία του Ν. Δένδια με την υφυπ. Εξωτερικών των ΗΠΑ, Γ. Σέρμαν\n5 Ιαν 2022 | 14:17\nΧτες το απόγευμα ο υπουργός Εξωτερικών, Ν. Δένδιας, είχε τηλεφωνική επικοινωνία με την υφυπ. Εξωτερικών των ΗΠΑ W. Sherman. Σύμφωνα με όσα διέχεε αργότερα, συζήτησαν σχετικά με την κατάσταση σε Ουκρανία και Δυτικά Βαλκάνια, όπου οξύνονται οι ιμπεριαλιστικοί ανταγωνισμοί.\nΕπίσης την ενημέρωσε για την «πρόσφατη προκλητική ρητορική της Τουρκίας», με την ελληνική κυβέρνηση να αναθέτει σε ΗΠΑ και ΝΑΤΟ ρόλο «επιδιαιτητή», με τα ελληνικά κυριαρχικά δικαιώματα στο κρεβάτι του Προκρούστη.\nΣύμφωνα, εξάλλου, με ανακοίνωση του αμερικανικού Υπεξ, στη συνομιλία τους Σέρμαν και Δένδιας «τόνισαν τη σημασία της προώθησης της αλληλεγγύης και της σταθερότητας στην Ευρώπη, συμπεριλαμβανομένης της υποστήριξης για την κυριαρχία και την εδαφική ακεραιότητα της Ουκρανίας».\nΕπίσης, «υπογράμμισαν τη σημασία του συνεχούς συντονισμού μεταξύ των Συμμάχων και των εταίρων του ΝΑΤΟ, μεταξύ άλλων μέσω της προετοιμασίας πρωτοφανών οικονομικών μέτρων, για την αποτροπή της Ρωσίας από περαιτέρω στρατιωτική δράση και επιθετικότητα».\nΗ ίδια η Σερμαν, αναγνωρίζοντας το ρόλο ευρωατλαντικού χώροφύλακα που παίζει η ελληνική αστική τάξη στην ευρύτερη περιοχή, σε ανάρτηση της μιλούσε για τον «κρίσιμο ρόλο που διαδραματίζει η Ελλάδα στην προώθηση της ασφάλειας και της σταθερότητας σε ολόκληρη την Ευρώπη».


Τρίτη άποψη. Κατάρρευση του δυτικού πολιτισμού – Δημήτρης Α. Σιδερής\ndimitrissideris\tin Uncategorized\t August 30, 2017 19 Words\nΤρίτη άποψη. Κατάρρευση του δυτικού πολιτισμού\nΔημ. Α. Σιδερής, dimitris.sideris@gmail.com\nΗπειρωτικός Αγών, 29 Αυγούστου 2017\nΜΟΛΙΣ ΠΑΨΕΙ να τρέχει το ποδήλατο, πέφτει. Μόλις πάψει να αναπτύσσεται η δυτική κοινωνία, καταρρέει, λέει ο B.Friedman κατά τη R.Nuwer (BBC, 18.4) που περιγράφει πώς θα μπορούσε να καταρρεύσει ο δυτικός πολιτισμός. Εξετάζει πολλαπλούς παράγοντες. Ο Motesharrei, λέει η R.Nuwer, καταλήγει ότι οι κύριοι παράγοντες είναι ο οικολογικός κίνδυνος και η οικονομική διαστρωμάτωση (ανισότητα). Προφανώς, η διαρκής ανάπτυξη αλλάζει το κλίμα και εκτεταμένες περιοχές γίνονται ακατοίκητες. Ισοκατανομή του πληθυσμού και της οικονομίας θα μπορούσε να αντισταθμίσει την καταστροφή, αλλά ο φόβος της οδηγεί, αντίθετα, την άρχουσα ελίτ σε αυξανόμενο θησαυρισμό, ολοένα αυξανόμενη ανισότητα, που επιτείνει τις συνέπειες της οικολογικής καταστροφής. Σε ένα τέτοιο ασταθές σύστημα, ένα τυχαίο γεγονός μπορεί να πυροδοτήσει κρίση. Μια παρατεταμένη ξηρασία υπήρξε η αφορμή για την αναστάτωση στη Συρία. Μείωση της αγροτικής παραγωγής, μείωση του διαθέσιμου ύδατος, μέριμνα για να μην πέσει το επίπεδο ζωής των πλουσίων, μετανάστευση των αγροτών στις πόλεις, περαιτέρω μείωση της παραγωγής και αυξημένη ζήτηση πόσιμου ύδατος, φαύλος κύκλος. Σε μια τέτοια κατάσταση οι άνθρωποι μαζεύονται σε μικρότερες ομάδες, ρατσιστικές, θρησκευτικές, πολιτικές κ.λπ., που δικαιολογημένα υποφέρουν, αλλά θεωρούν τις άλλες ομάδες αιτίες των δεινών τους· οι άλλες ομάδες αμύνονται θεωρώντας ότι οι πρώτες με τη βία τους φταίνε για την κατάσταση (αν δεν ενισχυθούν οι πλούσιοι, πώς θα δώσουν δουλειά στους φτωχούς για να επιβιώσουν;) Και η ανισότητα αυξάνεται. Η ανάλυση της Nuwer προχωρεί μελετώντας πώς έπεσε η Ρωμαϊκή αυτοκρατορία. Η μεγέθυνση ενός συστήματος με ολοένα πολυπλοκότερη τάξη και δομή το κάνει να ανθίζει. Ωστόσο, το σύστημα περιχαρακώνεται από μια προστατευτική ζώνη/σύνορο, διαμέσου της οποίας συναλλάσσεται με το περιβάλλον του. Η αύξηση της περιφέρειας ενός επίπεδου μορφώματος γίνεται ανάλογα με την ακτίνα του, ενώ η αύξηση της επιφάνειάς τουανάλογα με το τετράγωνο της ακτίνας. Όσο επεκτείνεται το μόρφωμα δηλαδή, τόσο ανεπαρκεί το σύνορό του να το υπηρετήσει. Ο στρατός μεγεθύνεται, νικάει, φέρνει πλούτο, ώσπου το κόστος της συντήρησής του γίνεται υψηλότερο από τον πλούτο που φέρνει. Και έρχεται η κρίσιμη στιγμή, που ένα τυχαίο γεγονός, φέρνει την αλλαγή. Μπορεί να είναι τοπική βία ή εισβολή ξένων, πυρηνικός όλεθρος ή πανδημία (η κατάχρηση αντιβιοτικών καθιστά ολοένα πιο ανθεκτικούς τους πληθυσμούς των μικροβίων), ακόμη και η πτώση ενός αστεροειδή. Υπάρχει ασυνέχεια στην ταλάντωση με ουδό (κατώφλι) που η υπέρβασή του συνεπάγεται ποιοτική αλλαγή.\nΚατάρρευση της Δύσης σημαίνει κατάρρευση της φιλελεύθερης δομής της, ατομικών ελευθεριών, κοινωνικής ανεκτικότητας κλπ, ενώ ισχυρότερες κυβερνήσεις, όπως της Κίνας, νικούν στον οικονομικο-πολιτικό ανταγωνισμό.\nΗ ανάλυση είναι εκπληκτική και άριστα τεκμηριωμένη. Παρόλα αυτά, δεν μου φαίνεται πως φθάνει ως τις τελικές αιτίες. Ο δυτικός πολιτισμός απογειώθηκε με την ανάπτυξη των φυσικών επιστημών. Οι φυσικοί νόμοι είναι απαραβίαστοι. Οι φυσικές επιστήμες όμως κατάφεραν να τους αντισταθμίσουν. Νίκησαν το κρύο με τη φωτιά, την τριβή με τον τροχό, τη βαρύτητα με την άνωση (αερόστατα), την αεροδυναμική (αεροπλάνα), την ορμή (πύραυλοι), την πείνα με την υπερκαλλιέργεια της γης, έτσι που σήμερα, με πρωτοφανή αύξηση του πληθυσμού, πολύ λιγότεροι πεθαίνουν από πείνα. Ωστόσο, η πρόοδος των φυσικών επιστημών απαιτεί ολοένα μεγαλύτερη εξειδίκευση κι αυτή οδηγεί σε αυξανόμενη αλληλεξάρτηση του ενός από τον άλλον, όπως συμβαίνει στα αμιγώς κοινωνικά ζώα, μέλισσες, μυρμήγκια κλπ. Τελικά απώλεια ελευθερίας. Και οι κοινωνικοί νόμοι είναι απαραβίαστοι. Οι κοινωνικές επιστήμες μπορούν να τους αντισταθμίσουν, αλλά υστερούν ολοένα περισσότερο συγκριτικά με τις φυσικές. Η υπέρμετρη εξειδίκευση οδηγεί σε ανάληψη εξουσίας, ολοένα περισσότερο από τους ειδικευμένους, με αύξηση της ανισότητας. Η ισορροπία απαιτεί την ανάπτυξη των ανθρωπιστικών επιστημών, που παρακμάζουν ακόμη περισσότερο. Οι φυσικές επιστήμες υπηρετούν τις ανάγκες του αισθητού Εγώ, οι κοινωνικές του κοινωνικού Εγώ και οι ανθρωπιστικές του νοητού Εγώ. Ο άνθρωπος όμως δεν είναι αμιγώς αγελαίο ζώο ούτε αμιγώς κοινωνικό, αλλά πολιτικό. Το διατυμπάνισε ο Αριστοτέλης. Που σημαίνει ότι τους ανθρώπινους νόμους τους ορίζει ο ίδιος ο άνθρωπος.\nΣτην ιστορία υπήρξε μία μοναδική περίοδος ισορροπίας μεταξύ των τριών κατηγοριών των επιστημών, η περίοδος της Ελληνικής, κυρίως Αθηναϊκής, Δημοκρατίας. Παραδόξως δεν ασχολείται με αυτή την περίοδο η Nuwer. Μετά την ακμή της, στην περίοδο από το Σόλωνα ως τον Περικλή, άρχισε βαθμιαία να παρακμάζει η Ελληνική δημοκρατία με κρίσιμο χτύπημα την ήττα στη Χαιρώνεια. Το κύριο χαρακτηριστικό εκείνης της κοινωνίας, η Δημοκρατία, σήμαινε ότι οι άρχοντες στη συντριπτική πλειονότητά τους κληρώνονταν, δεν εκλέγονταν. Κι αυτό, διότι η εκλογή ενέχει αναγκαστικά το στοιχείο της πελατειακής σχέσης: Ο άρχοντας πουλάει εκδούλευση για να αγοράσει την ψήφο των αρχομένων. Τα σύγχρονα πολιτεύματα δεν είναι βέβαια δημοκρατίες, αλλά ρεπούμπλικες, δηλαδή ολιγαρχίες κατά τον Αριστοτέλη (ΛΕΓΩ Δ΄ ΟΙΟΝ ΔΟΚΕΙ ΔΗΜΟΚΡΑΤΙΚΌΝ ΜΕΝ ΕΙΝΑΙ ΤΟ ΚΛΗΡΩΤΑΣ ΕΙΝΑΙ ΤΑΣ ΑΡΧΑΣ,ΤΟ Δ΄ ΑΙΡΕΤΑΣ ΟΛΙΓΑΡΧΙΚΟΝ) και ονομάζονται αντίστοιχα (Republique francaise, Bundesrepublik Deutschland κ.λπ.). Οι πολίτες ήταν ίσοι μεταξύ τους, μεταξύ άλλων, διότι, όχι μόνο μπορούσαν όλοι να διαβάζουν τους νόμους, αλλά και να γράφουν τις προτάσεις τους.\nΓιατί όμως κατέρρευσε η αθηναϊκή δημοκρατία; Οι περισσότεροι «ελίτ», αρχαίοι και νέοι, αποδίδουν την κατάρρευσή της σε εκτροπή προς τον λαϊκισμό, τη δημαγωγία. Μια εναλλακτική ερμηνεία είναι ότι προτίμησε, κάτω από τη απαίτηση της «ελίτ», με τον στρατό που λέγαμε παραπάνω, να επεκτείνεται γινόμενη ηγεμονία πάνω στους συμμάχους, αντί να ενταθεί κάνοντας πολίτες της τις γυναίκες, τους μετοίκους και τους δούλους. Και να μην ξεχνάμε ότι ο λαϊκισμός δεν είναι ίδιο μόνο των κατώτερων τάξεων, αλλά και των «εκλεκτών».\nΜια αμείλικτη διακυβέρνηση μπορεί να είναι πιο αποτελεσματική από μια ενδοτική. Όμως μια Δημοκρατία μπορεί να είναι εξίσου αυστηρή με μια δικτατορία. Και πιο αποτελεσματική, με μεγαλύτερη αποδοχή των αυστηρών μέτρων, αν έχουν ψηφισθεί από τον ίδιο τον λαό, και όχι από εκλεγμένους «αρίστους». Ρόλος των σύγχρονων «αρίστων», δηλαδή των διανοουμένων, είναι να αναζητούν και να προσφέρουν την αναγκαία γνώση, με τη συνεπόμενη πρόβλεψη των επικειμένων, των «προσιόντων», και όχι να αποφασίζουν, που είναι υπόθεση του συνολικού λαού.\nΤα παραπάνω, στη βάση των αρχών των προγόνων μας (όχι αντιγράφοντάς τους), σημαίνουν Βουλή και Δικαιοσύνη από κληρωμένους άρχοντες, αφήνοντας την κυβέρνηση στους εκλεγμένους «αρίστους». Και ακόμη, για επαρκή επικοινωνία μεταξύ μας και με τους προγόνους μας, εφαρμογή της αρχής του Ελληνικού αλφαβήτου (ένας φθόγγος για κάθε γράμμα και ένα γράμμα για κάθε φθόγγο), μαζί με δυνατότητα ανάγνωσης των αρχαίων κειμένων στο πρωτότυπο.


ΔΙΑΤΡΟΦΗ,ΥΓΕΙΑ & ΕΥΕΞΙΑ: Κράνμπερυ( CRANBERRY)\nΙστορικά οι υγιεινές ιδιότητες των κράνμπερυ έχουν βασιστεί στις παραδοσιακές θεραπείες, οι οποίες έχουν υπάρξει για αιώνες. Οι υγιεινές ιδιότητες αυτών των φρούτων αναγνωρίστηκαν αρχικά από τους ιθαγενείς ινδιάνους. Αργότερα οι πρώτοι ναυτικοί της Νέας Αγγλίας έτρωγαν τα άγρια κράνμπερυ διότι ήταν πλούσια σε βιταμίνες και ήθελαν να προλάβουν το σκορβούτο. Οι πρόσφατες μελέτες επιβεβαιώνουν ότι τα κράνμπερυ και τα προϊόντα τους είναι ευεργετικά στην υγεία.\nΤα κράνμπερυς περιέχουν βακτηρίδια που μπλοκάρουν ενώσεις οι οποίες εμποδίζουν τις μολύνσεις της ουροδόχου οδού και οι επιστήμονες σκέφτονται τώρα ότι αυτή η ίδια λειτουργία μπορεί να είναι χρήσιμη ώστε να εμποδιστούν βακτήρια υπεύθυνα για έλκη και ορισμένα στοματικά βακτηρίδια. Η πρώτη αναφερόμενη χρήση τους από τους ιατρούς ήταν το 1923 όπου προτάθηκε ότι τα κράνμπερυ σκοτώνουν τα βακτηρίδια στα ούρα. Μια μελέτη του 1994 που πραγματοποιήθηκε στην Ιατρική Σχολή του Χάρβαρντ καθόρισε ότι η κατανάλωση χυμού μείωσε το ποσό βακτηριδίων στα ούρα των ηλικιωμένων γυναικών. Το 1998 ερευνητές από το πανεπιστήμιο Rutgers προσδιόρισαν τα συγκεκριμένα συστατικά στα κράνμπερυ που λειτουργούν και συμβάλλουν σε αυτό το αποτέλεσμα.\nΤα κράνμπερυ περιέχουν επίσης τα phytochemicals που μπορούν να βοηθήσουν στη διατήρηση της υγείας διότι ενεργούν ως αντιοξειδωτικές ενώσεις και βοηθούν να εξουδετερωθούν επιβλαβείς ελεύθερες ρίζες στο σώμα. Αυτοί οι αντιοξειδωτικοί παράγοντες μειώνουν την ζημιά στα κύτταρα, η οποία θα μπορούσε να οδηγήσει σε καρκίνο, καρδιακές παθήσεις ή άλλες εκφυλιστικές ασθένειες. Παραδείγματος χάριν, οι ανθοκυάνες, οι ενώσεις που δίνουν στα βακκίνια το κόκκινο χρώμα τους, είναι ισχυροί αντιοξειδωτικοί παράγοντες, ισχυρότεροι από τη βιταμίνη Ε. Επιπλέον οι εργαστηριακές μελέτες έχουν δείξει ότι το εκχύλισμα των κράνμπερυ μειώνει την οξείδωση της LDL-χοληστερόλης (αποκαλούμενη "κακή" χοληστερόλη), μια επίδραση που η έρευνα δείχνει μπορεί να είναι σημαντική στη διατήρηση μιας υγιούς καρδιάς.\nΤα κράνμπερυ θεωρούνται πολύ υγιεινά φρούτα. Δεν περιέχουν χοληστερόλη, καθόλου λίπος και περιέχουν χαμηλά επίπεδα νατρίου. Περίπου 70% των συγκομιδών κράνμπερυ κάθε χρόνο γίνονται χυμός, μίγματα χυμού ή συμπυκνώσεις χυμού. Το χυμό των κράνμπερυ μπορείτε να τον απολαύσετε σκέτο ή μπορεί να αναμιχθεί ακολουθώντας μια συναρπαστική σειρά συνταγών υγιεινών χυμών. Η προσθήκη χυμού κράνμπερυ σε τρόφιμα μπορεί να οδηγήσει σε μια ουσιαστική θρεπτική συμβολή.\nΤο κράνμπερυ και οι ιδιότητες του.\nΤα κράνμπερυς περιέχουν proanthocyanidins (PACs) και μπορούν να εμποδίζουν την ανάπτυξη συγκεκριμένων βακτηρίων, περιλαμβανομένων των E coli, που συνδέονται με τις μολύνσεις της ουρικής οδού. Οι μελέτες για το κράνμπερυ έχουν δείξει, ότι εμποδίζει και τα βακτήρια που σχετίζονται με τα στομαχικά έλκη.\nΤελευταίες έρευνες έδειξαν ότι τα κράνμπερυς και τα προϊόντα του, που περιέχουν σημαντικές ποσότητες αντιοξειδωτικών και άλλων φυτοθρεπτικών συστατικών, μπορούν να βοηθήσουν ενάντια στις καρδιοπάθειες, τον καρκίνο και άλλες ασθένειες. ιδιαίτερα τους καλοκαιρινούς μήνες.\nΠηγή φλαβονοειδών, βιταμινών B και C:


Hellenic-Orthopaedics: Ιδιωτικά ιατρεία και πανεπιστημιακοί γιατροί ....\nΗ υπόθεση της επίσημης πια λειτουργίας των ιδιωτικών ιατρείων των πανεπιστημιακών θα κλείσει πανηγυρικά όπως διαγράφεται με τις ευλογίες του υπουργού Υγείας.\nΚανένας όμως σε αυτό το υπουργείο δεν αντιλαμβάνεται ότι οι πανεπιστημιακοί με αυτόν τον τρόπο δρούν ανταγωνιστικά στο ΕΣΥ αφού θα προωθούν τους ασθενείς στην ιδιωτική υγεία και όχι στα νοσοκομεία και άρα η πολυδιαφημισμένη συνδρομή τους στην ολοήμερη λειτουργία των νοσοκομείων αυτόματα ακυρώνεται?\nΚαι οποιος πιστεύει το αντίθετο είναι ή αφελής ή ύποπτος.\nΑνώνυμος 18 Ιανουαρίου 2011 - 11:25 π.μ.\nΠανεπιστημιακοί Ιατροί – Ιδιωτικά Ιατρεία\nΟι Πανεπιστημιακοί Ιατροί είναι δάσκαλοι των φοιτητών Ιατρικής και των νέων Ιατρών και ανήκουν στο Υπουργείο Παιδείας και όχι στο Υπουργείο Υγείας. Το γεγονός αυτό τους δίνει τη δυνατότητα, σύμφωνα με το νόμο, να ασκούν συγχρόνως και ελεύθερο επάγγελμα, όπως και όλοι οι άλλοι Πανεπιστημιακοί. Ο μόνος τρόπος να διατηρήσουν ένα αξιοπρεπές επίπεδο διαβίωσης χωρίς να διολισθήσουν στις πρακτικές πολλών Ιατρών του ΕΣΥ (βλ. φακελάκι, μίζες από υλικά και φάρμακα) και στο μαύρο χρήμα, είναι να παραμείνουν ανοικτά τα ιατρεία τους. Όλα τα άλλα είναι αιτιάσεις ανθρώπων που έχουν μάθει να λαθροβιώνουν στην Ελλάδα της απόλυτης αναξιοκρατίας και της ισοπέδωσης των πάντων.\nΓιατί, δεν πληρώνονται απο το υπουργείο Παιδείας;;\nΑγαπητέ σχολιαστή ή πανεπιστημιακός είστε ή σε άλλη χώρα ζείτε..\nΔεν ξέρετε το καθεστώς που επικρατεί στις πανεπιστημιακές κλινικές, οι οποίες αποτελούν πηγή άντλησης ασθενών για τα ιδιωτικά ιατρεία των δασκάλων ιατρών;;;;;


ΦΥΣΙΚΑ sweet life - GLOBElife ☎ - charme & beauty Πώληση Λευκαντικά μαλλιών\nΦΥΣΙΚΑ SWEET LIFE - CHARME & BEAUTY - Λευκαντικά μαλλιών\nDECOLORANTE ΜΗ ΠΤΗΤΙΚΩΝ\nΛεύκανση πάστα της τελευταίας γενιάς. Γρήγορο, ισχυρό και φιλικό προς το περιβάλλον. Αντικαθιστά το αποχρωματισμού σκόνη, προστατεύει την τρίχα, αποχρωματισμένες με τα μέγιστα επιτρεπτά επίπεδα και σώζει την υγεία των χειριστών.\nπακέτο :. σακούλα 250 ml\nΕλεύθερο τεχνική αποχρωματίζουν. Δεν λεκιάζει τα μαλλιά να μην ξεβάφεται. Ευέλικτο προϊόν που μπο�...\nΕλεύθερο τεχνική αποχρωματίζουν. Δεν λεκιάζει τα μαλλιά να μην ξεβάφεται. Ευέλικτο προϊόν που μπορεί να χρησιμοποιηθεί με όλες τις τεχνικές ελάφρυνση. Χλωρίνη μέχ�...\nÎ�Î�Î¥Î�Î�Î� Î¦Î¥Î£Î�Î�Î�Î£ Î�Î©Î�Î£-Î�Î�Î�Î�Î�Î�Î£Î� Î�Î¡Î�Î�Î�\nΛεύκανση κρέμα, λεπτή και οικολογικά. Έχει σχεδιαστεί με τις υψηλότερες τεχνικές προδιαγραφές, εί�...\nΛεύκανση κρέμα, λεπτή και οικολογικά. Έχει σχεδιαστεί με τις υψηλότερες τεχνικές προδιαγραφές, είναι ένα προϊόν χωρίς αμμωνία, η οποία μπορεί να εγγυηθεί ένα ομοιο�...


Κορονοϊός – Χρούσος: Τα φάρμακα μονοκλωνικών αντισωμάτων απλά θεραπεύουν – Επαρκή τα μέτρα στα σχολεία | ΥΔΡΟΓΕΙΟΣ 106,9 FM\nΣτα μονοκλωνικά αντισώματα, το νέο όπλο στην αντιμετώπιση της πανδημίας του κορονοϊού, αναφέρθηκε ο ομότιμος καθηγητής Παιδιατρικής και Ενδοκρινολογίας του ΕΚΠΑ, Γεώργιος Χρούσος, μιλώντας το πρωί της Παρασκευής (23/9) στο Πρώτο Πρόγραμμα. Εκτίμησε μάλιστα ότι το ηλικιακό όριο εμβολιασμού στα παιδιά θα κατέβει στα 5 έτη.\nΤο επόμενο διάστημα, τα μονοκλωνικά αντισώματα – μετά από σχετική αδειοδότηση του EMA – θα μπουν και αυτά στην «μάχη» κατά του κορονοϊού. «Αντιστοιχούν στον αντιτετανικό ορό που χρησιμοποιούσαμε» ανέφερε στο Πρώτο Πρόγραμμα ο Γεώργιος Χρούσος, ομότιμος καθηγητής Παιδιατρικής και Ενδοκρινολογίας του ΕΚΠΑ. Και εξήγησε: «Είναι αντισώματα έτοιμα, τα οποία παρασκευάζουμε στο εργαστήριο και τα δίνουμε στον ασθενή εναντίον του ιού».\nΣημείωσε, ωστόσο, ότι η παρασκευή των μονοκλωνικών αντισωμάτων είναι πολύ ακριβή και απαιτείται χρόνος για την παραγωγή τους, ενώ σημαντικό είναι να μην ξεχνάμε ότι τα φάρμακα αυτά θεραπεύουν αλλά δεν προφυλάσσουν.\nΚινδυνεύουν οι ανεμβολίαστοι μαθητές\nΟ ομότιμος καθηγητής Παιδιατρικής και Ενδοκρινολογίας του ΕΚΠΑ αναφέρθηκε και στις περιοχές που «κοκκινίζουν», σημειώνοντας πόσο σημαντικό είναι να τηρούνται τα μέτρα προστασίας από κορονοϊό από τους μαθητές στα σχολεία. Οι μάσκες και η τήρηση των αποστάσεων, όπως ανέφερε ο κ. Χρούσος, συμβάλλουν στον περιορισμό της διασποράς του ιού, τονίζοντας πως οι μαθητές είναι ανεμβολίαστοι και κινδυνεύουν για αυτό τον λόγο.\n«Το ευτύχημα είναι ότι δεν αρρωσταίνουν σοβαρά τα πιο πολλά, αλλά όσο περισσότερα νοσήσουν, κάποια θα χρειαστεί να νοσηλευτούν. Τα υγειονομικά πρωτόκολλα είναι επαρκή εάν τηρούνται», θεωρεί ο καθηγητής και συστήνει στις ηλικίες που έχει εγκριθεί ο εμβολιασμός, οι γονείς να εμβολιάσουν τα παιδιά τους χωρίς αμφιβολία.\nΣτα 5 έτη το ηλικιακό όριο εμβολιασμού\nΣε σχέση με την χρήση self test, στο πλαίσιο της έγκαιρης απομάκρυνσης των κρουσμάτων από τις σχολικές αίθουσες, ο κ. Χρούσος, επισημαίνει ότι το 70% των self test είναι σωστά. «Δεν πιάνουμε το σύνολο των περιπτώσεων, αλλά από επιδημιολογικής πλευράς είναι αρκετό. Μόνο το μοριακό τεστ είναι 100% αξιόπιστο», αναφέρει.\n«Πάντως το ηλικιακό όριο εμβολιασμού στα παιδιά θα κατέβει στα 5 έτη, χωρίς να είναι ακόμα γνωστό πόσο σύντομα θα γίνει αυτό και στην χώρα μας», είπε καταλήγοντας ο κ. Χρούσος.\nΠροηγούμενο Προηγούμενο Βόλος: Πέθανε καθισμένος στον καναπέ – Σε κατάσταση σοκ η γυναίκα του που ξύπνησε τη νύχτα\nΕπόμενο Επόμενο Καιρός – meteo: Θερμοκρασίες υπό το μηδέν στα κεντρικά και βόρεια – Πάγωσε η Δυτική Μακεδονία


Αλλος ένας μύθος: “Marketing is dead” | TOATOMO\nOur Blog (in Greek)\nMarketing Audit & Strategy\nMarketing Crisis Management\nΑλλος ένας μύθος: “Marketing is dead”\nby t0at0m0 | Jan 13, 2013 | worth reading |\nΑλλο ένα λάθος της νεοδιαμορφούμενης ψηφιακής οικονομίας είναι να διακηρύττει παντού ότι το Marketing πέθανε. Θέλετε σαν προσπάθεια προσωπικής διαφοροποίησης (positioning yourself in a new era), θέλετε από άγνοια business και έλλειψη εκπαίδευσης; Οποιος και αν είναι ο λόγος που το κάνουν, είναι λάθος άποψη που παρασύρει σε λάθος συμπεράσματα τα νέα επιχειρηματικά σχήματα. Ποιοί το κάνουν αυτό; Είναι πολλοί. Οι επαγγελματίες της διαφήμισης των 80’s που ψάχνουν ρόλο στο αύριο, καταδικάζουν το (δήθεν) παλιό για να δείξουν επίκαιροι. Οι νεότευκτοι όλων των ειδών coaches. Οι σοσιαλ μιδια experts, που δεν βοηθούν καν ως σύμβουλοι στο conversion της παραδοσιακής οικονομίας σε νέα transaction μοντέλα (δεν ξέρουν business, δεν εκπαιδεύτηκαν στην οικονομία και ακόμη δεν καταλαβαίνουν πως κάνεις πωλήσεις). Οι ακαδημαικοί που κι αυτοί αντιγράφουν με ρυθμό χιονοστιβάδας κάθε blog στο παγκόσμιο internet κλπ κλπ.\nΒεβαίως είναι πιασάρικος ο τίτλος Marketing is dead και πόσο περισσότερο όταν υπογράφεται μέσα στο HBR. Αλλά μην μπερδεύουμε την ενοχική εποχή της καταναλωτικής φούσκας με τις καταξιωμένες τεχνικές που δημιουργούν και “go to market” τα business και social offerings στον πλανήτη. Το Marketing δεν θα πάψει ποτέ να είναι η εφαρμοσμένη επιστήμη γεφυρώματος αναγκών και αγορών, ανθρώπων και ιδεών (ορισμός, ε;).\nΗ θεωρία του value creation και του branding δεν θα πάψει ποτέ να αποτιμάται μέσα στις Fortune 500 και να οδηγεί την επιχειρηματικότητα. Γιατί μη μου πείτε ότι αυτό που ισχύει για την Apple, τη Ford και τα έξυπνα αυτοκίνητά της, την Google και το επι πληρωμή οικοσύστημα που φτιάχνει … δεν ισχύει για όλα τα startups ..τάχα μου επειδή είναι της ψηφιακής οικονομίας. Μην μου πείτε ότι υπάρχει marketing στην πολιτική reference purchase του amazon και του eBay, στην επιβράβευση καταναλωτών για repeat purchase, αλλά όχι για εμάς…να σοβαρευτούμε λίγο!\nΝαι, η μαζικότητα του πράγματος “πέθανε”. Το Marketing εμπλουτίστηκε με το relationship factor και την ανάγκη πολυκερματισμένων offering σε communities. Εμπλουτίστηκε με τους community managers και από την ανάγκη οι επιχειρήσεις να οδηγηθούν σε πρακτικές socially responsible και να συνδημιουργήσουν σε μοντέλα co-creation με τους stakeholders. Εμπλουτίστηκε η θεωρία του communications με τα κοινωνικά δίκτυα και τις τεχνικές internet / mobile διαφήμισης. Βεβαίως επιλέγουν μοναδιαία και προσωποποιημένα οι καταναλωτές, αλλά με ποιό brand mix κάνουν συγκρίσεις; Ποιό cause-related case study γίνεται πιο διάσημο και δημιουργεί word-of-mouth και μοναδικά associations;\nΜήπως καταλάβατε τι έγινε στο Music industry; Βεβαίως πήγαμε από τα physical sales στα digital startups/apps/communities αλλά μήπως ήταν το marketing που έκανε διαφοροποίηση και σήμερα προτιμούμε διαφορετικά streams; Θα μου πείτε ότι το Amazon Kindle δεν έχει marketing plan, ότι η ηλεκτρονική λιανική είναι όλη ίδια; Τα παραδείγματα είναι ανεξάντλητα και καλύτερα από γενικολογίες …οι startup owners ας σκεφτούν μακροπρόθεσμα το marketing που χρειάζονται για να δημιουργούν φήμη-προστιθέμενη αξία-κέρδη. O average χρόνος παρακολούθησης internet διαφήμισης είναι μεταξύ 2 και 5 δευτερολέπτων με κτιρήριο το αν με αφορά ή/και αν τραβάει την προσοχή. Μα απλά το content format άλλαξε! Σας βεβαιώ ότι και στην παραδοσιακή διαφήμιση οι “ad avoiders” άλλαζαν κανάλι σε 8-10 δευτερόλεπτα. Οπως τότε έτσι και σήμερα οι εταιρίες ψάχνουν μοναδικούς τρόπους να συγκεκριμενοποιήσουν τα demographics είτε για να πιάσουν το ‘περαστικό’ κοινό ή για να δημιουργήσουν κοινότητες.\nΑπλά πράγματα : οι παραδοσιακές αγορές και κατηγορίες θα συναντήσουν αργά ή γρήγορα τις τεχνολογικές λύσεις ….”Traditional economics meet modern technology and modern technology, meetantiquated business models.” (Mitch for Alistair).\nΜε πείραζε πάντα ο αφορισμός και η έλλειψη ανοιχτών μυαλών. Με πειράζει πολύ περισσότερο που υπάρχουν άνθρωποι (αρκετοί) που πιστεύουν ότι αν φτιάξεις το app θα έρθει μόνη της η πελατεία από τη μαζικότητα της συνήθειας. Διδάσκοντας Co-Creation Marketing στο Πάντειο είχα την ευκαιρία να αποδείξω τον ισχυρισμό μου ότι δεν πεθαίνει κάτι τόσο παγκόσμιο και χρήσιμο, απλά εμπλουτίζεται και μάλιστα αυξάνει σε πολυπλοκότητα. Οι εργασίες που κάναμε ήταν εβδομαδιαίες και έπιασαν παραδοσιακούς και digital χώρους. Απαντήσαμε στο γιατί το WiFi στα Starbucks είναι τεχνική marketing, γιατί το TEDx μπορεί να μπει στην αγορά εκπαίδευσης με offering diversification. Είδαμε μαζί με τα παιδιά πως μπορεί ένα καλλυντικό προϊόν, σπάνιας ευεξίας, να δημιουργήσει μια κοινότητα ειδικού σκοπού και να συγκεντρώσει B2B και B2C στο δίκτυό του. Ολα αυτά τα παραδείγματα τα δουλέψαμε μέσα από τη θεωρία του στρατηγικού σχεδιασμού marketing, γυρίζοντας πάντα στην εξίσωση του Value Creation και μαθαίνοντας ποιό brand κάνουμε challenge για να κερδίσουμε μερίδιο, κέρδη, μέλλον.\nΟι νέοι υπεύθυνοι Marketing των startups είναι digital natives και αμφισβητούν το κατεστημένο. Καλά κάνουν, δείγμα υγείας είναι. Μην κάνουν το λάθος όμως να αγνοούν και να υποτιμούν τις τεχνικές που θα τους προσδώσουν αγοραστικό κοινό και brand πρεσβευτές. Γιατί η τεχνολογική ικανότητα από μόνη της δεν αρκεί να κερδίσει αγορές και να οδηγήσει στην ψηφιακή οικονομία. Είναι πολύ πιθανό κάποια στιγμή να τους προσεγγίσει εξαγωγική εταιρία για δημιουργία δικτύου πωλήσεων, να τους ζητήσει πελάτης να συνδέσουν τα likes με πωλήσεις και να δουλέψουν digital direct marketing δημιουργώντας database για τον CIO της επιχείρησης-πελάτη. Τότε τι θα πουν; Οτι εμείς φτιάχνουμε εφαρμογές;! Προσλάβετε ένα σύμβουλο, μια εταιρία διαχείρισης social media και έναν internet ad expert; Λεφτά δεν υπάρχουν! Θα είναι όλο και πιο επιλεκτικά και ο καθένας από εμάς πρέπει να είναι πλήρης marketer για να παρέχει λύσεις, υπηρεσία, συνεταιρισμό. Οπως ακριβώς κάνει το 18χρονο boy στις ΗΠΑ που έμαθε στην πιτσαρία πως βγαίνουν τα λεφτά της υποτροφίας του και τι πρέπει να κάνει στο μέλλον για διαφοροποίηση.\nΣυγγραφέας: Τάσος Παγκάκης @ 17.12.2012, Πηγή: Ideacast for GR startups @ deasy.gr\nΜαζί πάμε την εταιρεία σας εκτός Ελλάδος!\nΤο πρόγραμμα μας για τον Αύγουστο…\nBest Wishes (from all of us to all of you…)\nΜάρκετινγκ, μια εμπειρία πάθους, στρατηγικής, τεχνολογίας, δημιουργίας…\nΩραίος ο καφές, ωραίος κι ο μπουφές…\nTo ATOMO | International Marketing & Business Advisors | Athens, Greece & Sofia, Bulgaria | info@toatomo.com | tel +302114017918\nDesigned by Fresset | Powered by Fresset


Το ματωμένο ντέρμπι του Μάξιμιρ λίγο πριν τον πόλεμο - el sombrero\nElaith / 4 Σχόλια / 08 Σεπ 2020\nΤο ματωμένο ντέρμπι του Μάξιμιρ λίγο πριν τον πόλεμο\nΒρισκόμαστε στα τέλη της δεκαετίας του 1980 και τόσο στην Ευρώπη, όσο και στον υπόλοιπο κόσμο, λαμβάνουν χώρα σημαντικές πολιτικές αλλαγές. Καθεστώτα δεκαετιών δοκιμάζονται κάτω από την πίεση και τις αντιδράσεις του κόσμου και αρκετά από αυτά καταρρέουν. Χρονικά, Πολωνία και Ουγγαρία είναι οι πρώτες χώρες στις οποίες γίνονται αλλαγές. Θα ακολουθήσουν και άλλες χώρες της ανατολικής Ευρώπης, αλλά και οι αναταραχές στην Κίνα. Μέσα σε αυτό το κλίμα, υπάρχει και η ιδιόμορφη περίπτωση της Γιουγκοσλαβίας. Η Γιουγκοσλαβία που ιδρύθηκε μετά τον 2ο Παγκόσμιο Πόλεμο ως ένα ομόσπονδο κράτος, κατάφερε χάρη στον ισχυρό έλεγχο του Τίτο να βάλει κάτω από τα χαλάκι τα πάθη. Πάθη που δεν είχαν να κάνουν τόσο με πολιτικές ιδέες, αλλά κυρίως με εθνικές διαφορές και βαρβαρότητες. Ας μην ξεχνάμε ότι οι Κροάτες εθνικιστές Ουστάζε συνεργάστηκαν με τις δυνάμεις του Άξονα, σκοτώνοντας χιλιάδες Σέρβους, Ρομά και Εβραίους. Από την άλλη πλευρά, οι Σέρβοι Τσέτνικς έκαναν εγκλήματα εις βάρος των Κροατών και τον Μουσουλμάνων. Το μίσος ήταν μεγάλο.\nΌλα αυτά όμως, λίγο πολύ, μπήκαν στην άκρη όταν δημιουργήθηκε η ενωμένη Γιουγκοσλαβία των 6 δημοκρατιών υπό τον Τίτο. Πριν αρχίσουν τα: “Ρε Σομπρέρο ασχολήσου με την μπάλα και άσε την ιστορία“, θα ολοκληρώσουμε αυτή τη μίνι αναδρομή γιατί είναι αρκετή σημαντική για τα όσα ακολούθησαν. Ο θάνατος του Τίτο και τα οικονομικά προβλήματα της Γιουγκοσλαβίας (που έφεραν μέχρι και το ΔΝΤ τη δεκαετία του 1980) δημιούργησαν ένα αρνητικό κλίμα και σιγά σιγά τα πάθη εμφανίζονταν ξανά. Οι Σέρβοι, μέσω του Σλόμπονταν Μιλόσεβιτς, προσπαθούσαν να πάρουν όλο και μεγαλύτερο έλεγχο, οι υπόλοιποι ήθελαν όλο και μεγαλύτερη αυτονομία και μέσα σε ένα κλίμα οικονομικής αστάθειας (ανάμεσα στα κράτη υπήρχαν σημαντικές οικονομικές διαφορές, λίγο πολύ όπως συμβαίνει και στην Ε.Ε., με τη Σλοβενία για παράδειγμα να τα πηγαίνει πολύ καλύτερα από τη Σερβία), αλλά κυρίως μέσα στη γενικότερη κατάρρευση των σοσιαλιστικών κρατών, τα πράγματα δεν έδειχναν να βρίσκονται σε καλό σημείο. Το Κομμουνιστικό Κόμμα της χώρας, χωρίς πλέον την παρουσία του “πατερούλη” Τίτο, δεν μπόρεσε να γεφυρώσει τις διαφορές στο 14ο του Συνέδριο και τον Ιανουάριο του 1990 ουσιαστικά διαλύθηκε, αφού Κροάτες και Σλοβένοι αποχώρησαν από τις συνομιλίες. Για πρώτη φορά στην ιστορία της χώρας έγιναν εκλογές με περισσότερα από ένα κόμματα και τόσο στη Σλοβενία, όσο και στην Κροατία επικράτησαν οι παρατάξεις που ήταν υπέρ της αυτονομίας, με το κομμουνιστικό καθεστώς να καταρρέει σταδιακά. Ο Φράνιο Τούτζμαν που εκλέχθηκε στην Κροατία το έκανε με βασικό σύνθημα “να προστατέψει την Κροατία από τον πρόεδρο Σλόμπονταν Μιλόσεβιτς“.\nΟι εκδρομείς του Ερυθρού Αστέρα που θα έγραφαν ιστορία στα γεγονότα της εποχής\nΤα συνθήματα είχαν ξεφύγει. “Είμαστε οι Τσέτνικς, είμαστε οι πιο δυνατοί” φωνάζουν οι Σέρβοι, “Όταν είσαι χαρούμενος χτύπα έναν Σέρβο, όταν είσαι χαρούμενος μαχαίρωσε έναν Σέρβο” απαντούν οι Κροάτες. Η κατάσταση εκτραχύνθηκε και δεν μείναμε σε συνθήματα. Οι οπαδοί του Ερυθρού Αστέρα ήρθαν σε μάχες σώμα με σώμα με τον κόσμο στις διπλανές εξέδρες και οι ΒΒΒ βγήκαν από το πέταλό τους και όρμησαν στον αγωνιστικό χώρο. Η μια πλευρά λέει ότι οι Σέρβοι ξήλωσαν τις διαφημιστικές πινακίδες και επιτέθηκαν απρόκλητα στους φιλάθλους. Η άλλη πλευρά λέει ότι οι οπαδοί του Αστέρα ξήλωσαν τις πινακίδες για να τις βάλουν πάνω από τα κεφάλια τους και να προστατευτούν από τον πετροπόλεμο των Κροατών. Οι Σέρβοι υποστηρίζουν ότι τα επεισόδια ήταν στημένα από τον Τούτζμαν και τους ανθρώπους του. Στέκονται στο γεγονός ότι οι BBB μπήκαν εύκολα μέσα στον αγωνιστικό χώρο, τα συρματοπλέγματα είχαν κοπεί (ή λιώσει με οξύ κατά μια θεωρία) από το προηγούμενο βράδυ. Από την πλευρά τους, οι Κροάτες στέκονται στα επεισόδια στην πόλη και λένε ότι οι Σέρβοι ήρθαν για πόλεμο, φωνάζοντας συνθήματα όπως “το Ζάγκρεμπ είναι Σερβία” και “Θάνατος στον Τούτζμαν” και στη συνέχεια επιτέθηκαν στον κόσμο. Υποστηρίζουν ότι οι αστυνομικές δυνάμεις που είχαν Σέρβο επικεφαλής δεν άγγιζαν τους οπαδούς του Ερυθρού Αστέρα και χτυπούσαν με αγριότητα μόνο τους Κροάτες οπαδούς της Διναμό. Υπάρχει μέχρι και μια θεωρία ότι τα επεισόδια προκάλεσαν οπαδοί της… Ριέκα που βρέθηκαν στο γήπεδο. Ο αγώνας δεν ξεκίνησε ποτέ και ο απολογισμός ήταν 79 τραυματίες αστυνομικοί και 59 οπαδοί.\nΤα ιστορικά επεισόδια του 1990\nΚάπου στο γήπεδο βρίσκονταν και οι ποδοσφαιριστές που είχαν βγει για να πατήσουν το χορτάρι. Μεταξύ τους κι ο Ζβόνιμιρ Μπόμπαν, ένας υπερταλαντούχος χαφ 22 ετών, αρχηγός της Διναμό. Ο Μπόμπαν είδε κάποιον οπαδό της ομάδας να τρώει ξύλο από την αστυνομία και χωρίς δεύτερη σκέψη πήγε κατευθείαν εκεί. Μπλέχτηκε κανονικά στον καβγά, επιτέθηκε στους αστυνομικούς κι η εναέρια κλωτσιά του στον αστυνομικό Ρέφικ Αχμέτοβιτς απαθανατίστηκε από τους φωτογράφους και έχτισε τον μύθο του Μπόμπαν στην Κροατία. Ο νεαρός σταρ έγινε εθνικός ήρωας, σύμβολο της αποφασιστικότητας των Κροατών. Όπως ήταν αναμενόμενο, η Π.Ο. της Γιουγκοσλαβίας τον τιμώρησε με εννιά μήνες αποκλεισμό από την εθνική και έτσι έχασε το Μουντιάλ της Ιταλίας. Αλλά ο συμβολισμός έμεινε ανεξίτηλος (και υπάρχει ακόμα και σήμερα ζωγραφισμένος σε τοίχους του Ζάγκρεμπ, όπως βλέπουμε στην αρχή του κειμένου). Ο Μπόμπαν, όπως είναι γνωστό, έκανε στη συνέχεια σπουδαία καριέρα στη Μίλαν, αλλά και την (επίσημη πια) εθνική Κροατίας. Ήταν αρχηγός της ομάδας που έφτασε στην 3η θέση στο Μουντιάλ της Γαλλίας. Με εκείνη την επιτυχία αγαπήθηκε ακόμα περισσότερο και φυσικά συνέχισε να υποστηρίζει τον Τούτζμαν και να τον εκθειάζει.\nΗ ιστορική κλωτσιά του Ζβόνιμιρ Μπόμπαν έγινε σύμβολο για τους Κροάτες\nΔικαιώνοντας εν μέρει τους Σέρβους που υποστήριζαν ότι τα επεισόδια βόλευαν τους Κροάτες, ο πρόεδρος Τούτζμαν εκμεταλλεύτηκε τα γεγονότα της 13ης Μαΐου και τη στάση της αστυνομίας. “Πώς μπορεί η αστυνομία τους να προστατεύει εμάς“, αναρωτήθηκε ρητορικά ο Τούτζμαν βρίσκοντας την ευκαιρία να περάσει νέες μεταρρυθμίσεις υπέρ της αυτονομίας της Κροατίας, κάνοντας παράλληλα διακρίσεις εις βάρος των Σέρβων που βρίσκονταν στην Κροατία. Σέρβοι που δούλευαν σε κρατικές υπηρεσίες και το δημόσιο στην Κροατία έχασαν τις δουλειές τους. Οι επικεφαλής σε καίριες θέσεις που ήταν τοποθετημένοι από το Κόμμα απομακρύνθηκαν. Ο διαβόητος αυτός αγώνας αναφέρεται συχνά ως το ματς που ξεκίνησε τον πόλεμο μεταξύ Κροατίας-Σερβίας. Υπάρχουν ντοκιμαντέρ, δημοσιευμένες επιστημονικές έρευνες και βιβλία που ασχολούνται με το θέμα. Η αλήθεια είναι όμως ότι το παιχνίδι αυτό ούτε έφερε τον πόλεμο, ούτε αποτέλεσε την αφορμή για τον πόλεμο. Ήταν όμως η στιγμή που έντρομος ο κόσμος έβλεπε από τις τηλεοράσεις του να γίνεται αυτό που φοβόταν (ή ήλπιζε). Τη διάλυση ενός κράτους. Το Διναμό Ζάγκρεμπ-Ερυθρός Αστέρας ήταν περισσότερο από αφορμή, το σύμβολο της διάλυσης, η απόδειξη ότι δεν υπήρχε επιστροφή πλέον για μια ενωμένη Γιουγκοσλαβία. Ο πόλεμος άλλωστε άρχισε αρκετά αργότερα και μεσολάβησαν και άλλα ποδοσφαιρικά γεγονότα όπως θα δούμε παρακάτω, είναι κάπως υπερβολικό να πούμε ότι ξεκίνησε από το ματς.\n“Μετά τον πόλεμο, ο αθλητισμός είναι το πρώτο πράγμα με το οποίο μπορείς να ξεχωρίσεις τα έθνη” – Φράνιο Τούτζμαν\nΤο καλοκαίρι του ίδιου έτους, η Χάιντουκ Σπλιτ έκανε τουρνέ φιλικών στην Αυστραλία και αφαίρεσε το “γιουγκοσλάβικο” σήμα από τη φανέλα της, χρησιμοποιώντας το παλιό της έμβλημα, δείγμα ότι δεν θεωρούσε ότι ανήκει στη χώρα. Λίγο καιρό αργότερα, στο πρωτάθλημα Γιουγκοσλαβίας για το 1990-91 που θα ήταν και το τελευταίο ενωμένο πρωτάθλημα ποτέ, η Χάιντουκ υποδεχόταν την Παρτιζάν. Οι οργανωμένοι οπαδοί της με το όνομα Τορσίδα μπήκαν στο γήπεδο, έκαψαν τη γιουγκοσλαβική σημαία, σήκωσαν τη δική τους κροατική σημαία και φώναζαν “Κροατία – ανεξάρτητη”, διακόπτοντας τον αγώνα. Την ίδια στιγμή, το ανώνυμο, μη-οργανωμένο πλήθος φώναζε “κάψτε τη σημαία”. Τα πράγματα είχαν πάρει τον δρόμο τους. Ο Τούτζμαν που γνώριζε καλά τη δύναμη του ποδοσφαίρου κατάφερε τον Οκτώβριο του 1990 να διοργανώσει ένα φιλικό μεταξύ της (μη αναγνωρισμένης) εθνικής Κροατίας με τις ΗΠΑ με αφορμή την επαναφορά του αγάλματος ενός εθνικού ήρωα της Κροατίας που το κομμουνιστικό καθεστώς της Γιουγκοσλαβίας είχε αφαιρέσει. Είχε προηγηθεί τον Ιούνιο του 1990 το φιλικό μεταξύ Γιουγκοσλαβίας-Ολλανδίας στο Μάξιμιρ, φιλικό προετοιμασίας για το Μουντιάλ. Ένα παιχνίδι με 20.000 Κροάτες να γιουχάρουν τον εθνικό ύμνο της Γιουγκοσλαβίας και τον προπονητή Ίβιτσα Όσιμ και να πανηγυρίζουν τα γκολ των Ράικαρντ και φαν Μπάστεν. Η Γιουγκοσλαβία δεν ήταν πια η χώρα τους.\nΟ αγώνας της 13ης Μαΐου του 1990 δεν ήταν το τελευταίο παιχνίδι Διναμό-Ερυθρού Αστέρα. Το επόμενο πρωτάθλημα (που κατέκτησε και πάλι ο Ερυθρός Αστέρας με δεύτερη ξανά τη Διναμό) είχε και άλλα δυο επίσημα ματς μεταξύ τους και ένα φιλικό. Η μοίρα όμως έφερε τις δυο ομάδες να βρίσκονται στις ίδιες θέσεις (τον πρωταθλητή Ερυθρό Αστέρα μάλιστα λίγο πριν παίξει στον τελικό του Πρωταθλητριών και κατακτήσει το τρόπαιο), σχεδόν ένα χρόνο μετά από εκείνη τη συνάντησή τους. Ήταν 16 Μαΐου του 1991 και το κλίμα ήταν τεταμένο στο Ζάγκρεμπ. Ο Ερυθρός Αστέρας κέρδιζε με 0-2, αλλά τελικά η Διναμό πήρε το ματς με 3-2, μια ανατροπή που γέμισε με χαρά όλους τους Κροάτες. Ένα παιχνίδι όμως που έμεινε κι αυτό στην ιστορία για λάθος λόγους. Ο Ρόμπερτ Προσινέτσκι, που παρότι Κροάτης έπαιζε ακόμα στον Ερυθρό Αστέρα, δήλωσε χρόνια μετά ότι αυτός κι οι συμπαίκτες του άφησαν τη Διναμό να κερδίσει. Ο προπονητής Πέτροβιτς είπε ότι το ματς δεν ήταν “στημένο” ή “προσυμφωνημένο”, αλλά ότι η Διναμό έπρεπε να κερδίσει. Ο Τούτζμαν βρισκόταν στις εξέδρες και ήθελε να το εκμεταλλευτεί πολιτικά. Η Διναμό μείωσε με ένα πέναλτι σε βουτιά του Νταβόρ Σούκερ, ο Πέτροβιτς αποβλήθηκε και το κλίμα στα αποδυτήρια έδειχνε ότι μοναδικό αποτέλεσμα θα έπρεπε να είναι η νίκη των γηπεδούχων. Η νίκη της Διναμό θα ενίσχυε κι άλλο το προφίλ του Τούτζμαν.\nΑπό τα πέταλα των γηπέδων, στον πόλεμο. Ο Αρκάν.\nΟι πρώτες εχθροπραξίες είχαν ήδη λάβει χώρα. Τον Ιούνιο του 1991 η Κροατία ανακοίνωνε την ανεξαρτητοποίησή της και στη συνέχεια ο πόλεμος έγινε πραγματικότητα. Ανάμεσα στους πολεμιστές ήταν και πολλοί οργανωμένοι οπαδοί ομάδων. Οι Delije κι οι BBB μετά το Μάξιμιρ ήρθαν ξανά αντιμέτωποι, αυτή τη φορά σε άλλο “γήπεδο”. Το ίδιο κι οι οργανωμένοι των άλλων ομάδων όπως της Παρτιζάν και της Χάιντουκ. Ο αρχηγός των οργανωμένων του Ερυθρού Αστέρα Ζέλικο Ραζνάτοβιτς που αναφέραμε παραπάνω δεν ήταν άλλος από τον άνθρωπο που έμεινε γνωστός με το όνομα Αρκάν. Αρχηγός μιας παραστρατιωτικής οργάνωσης εθελοντών, ο Αρκάν έγινε ένας από τους πιο διαβόητους ανθρώπους εκείνης της περιόδου, αφού ρίχτηκε στις μάχες με πολλούς από τους συνοπαδούς του και σύμφωνα με όσα είναι γνωστά ο Αρκάν κι οι Τίγρεις του προέβησαν σε αρκετές βαναυσότητες. Το όνομά του σχετίστηκε με διάφορα εγκλήματα πολέμου, ειδικά στον πόλεμο του Κοσόβου, αλλά πήρε πολλά μυστικά μαζί του μια που δολοφονήθηκε στο Βελιγράδι το 2000. Είχε προλάβει να ασχοληθεί ξανά με το ποδόσφαιρο, αυτή τη φορά ως ιδιοκτήτης της μικρής Όμπιλιτς. Ο Αρκάν κατάφερε χρησιμοποιώντας κάθε πιθανή μέθοδο να κάνει την Όμπιλιτς πρωταθλήτρια το 1998, αλλά με το φαινόμενο Όμπιλιτς και τα όσα ακούγονταν εκείνα τα χρόνια για τις μεθόδους των ανθρώπων της θα ασχοληθούμε άλλη φορά.\nΈξω από το στάδιο Μάξιμιρ έχει φτιαχτεί ένα μνημείο και ο κόσμος της Διναμό πηγαίνει κάθε χρόνο στις 13 Μαΐου για να τιμήσει τους νεκρούς. Η επιγραφή λέει: “Για όλους τους οπαδούς της Διναμό για τους οποίους ξεκίνησε ο πόλεμος και ολοκληρώθηκε με αυτούς να χαρίζουν τις ζωές τους για την κροατική πατρίδα”. Το παιχνίδι έχει τη δική του συμβολική σημασία. Η κροατική τηλεόραση γύρισε ένα ντοκιμαντέρ με τίτλο “Ο πόλεμος για την πατρίδα ξεκίνησε στο Μάξιμιρ“. Στα Βαλκάνια δεν είναι δύσκολο να δημιουργηθούν θρύλοι και πολλοί πιστεύουν ότι εκείνο το παιχνίδι έφερε τον πόλεμο. Ο Τούτζμαν αργότερα ήρθε σε κόντρα με τους ίδιους τους οπαδούς που τον βοήθησαν τόσο πολύ. Η απόφασή του για αλλαγή του ονόματος της Διναμό Ζάγκρεμπ (εξαιτίας του “κομμουνιστικού του παρελθόντος”) σε Κροάσια τον έφερε σε μεγάλη κόντρα με τους BBB που του είχαν στρώσει τον δρόμο λίγες εβδομάδες μετά την επανεκλογή του. Όμως ο μύθος εκείνου του αγώνα δεν περιορίζεται μόνο στους Κροάτες. Ο πρόεδρος της Σερβίας Αλεξάντερ Βούτσιτς υποστηρίζει ότι βρισκόταν στο Μάξιμιρ εκείνη την ημέρα. To “Ήμουν κι εγώ στο Μάξιμιρ” σου δίνει πόντους αν είσαι πολιτικός στη Σερβία. Ανεξάρτητα από τι πραγματικά έγινε, ο αγώνας εκείνος δημιούργησε πρωταγωνιστές. Πρωταγωνιστές πολιτικούς (ο Τούτζμαν θα έμενε πρόεδρος της Κροατίας μέχρι τον θάνατό του το 1999), ποδοσφαιριστές (ο Μπόμπαν εκτός από εξαιρετικός παίκτης, έγινε εθνικός ήρωας), οργανωμένους οπαδούς (ο Αρκάν αποτέλεσε μια φιγούρα που τράβηξε τα φώτα της δημοσιότητας και έπαιξε σημαντικό ρόλο στις εξελίξεις για την επόμενη δεκαετία). Ένα παιχνίδι που δεν έφερε τον πόλεμο, αλλά έδειξε για μια ακόμα φορά τη δύναμη του ποδοσφαίρου και τη δυνατότητά του να παίζει τον δικό του ρόλο στην ιστορία.\nElaith / Κανένα σχόλιο / 19 Ιούνιος 2018\nElaith / 2 Σχόλια / 17 Νοε 2020\n4 σχόλια σχετικά με το “Το ματωμένο ντέρμπι του Μάξιμιρ λίγο πριν τον πόλεμο”\n09/09/2020 στις 20:39\nΓιατί γράφεις “Η Γιουγκοσλαβία που ιδρύθηκε μετά τον 2ο Παγκόσμιο Πόλεμο ως ένα ομόσπονδο κράτος”;\nΓιατί κανονικά ιδρύθηκε μετά τον 1ο ΠΠ. Βέβαια το 45 από βασίλειο έγινε ομοσπονδία (εστιάζεις σ’αυτό μήπως με τον τρόπο που το γράφεις; )\nΗ πλάκα είναι ότι το κίνημα του γιουγκοσλαβισμού (jug = νότος, δηλαδή νοτιοσλαβία) ξεκίνησε από Κροάτες διανοούμενος στα τέλη του 19ου αιώνα και οι ίδιοι του έβαλαν ταφόπλακα (όχι αναίτια πάντως).\nΕπίσης να πούμε ότι ο Τούτζμαν είχε διατελέσει πρόεδρος της Παρτίζαν (αρχές των 60’s).\nΌσο για τους οργανωμένους των 4 μεγάλων των δύο χωρών (Παρτίζαν, Ερ. Αστέρας, Ντιναμό, Χάιντουκ) ειδικά αυτοί των δύο που πλακώθηκαν τότε είναι συγκοινωνούντα δοχεία με το οργανωμένο έγκλημα και μάλλον το ποδόσφαιρο είναι ο τρόπος να μένουν εκτός φυλακής. Και φαίνεται ότι κάποιοι παίρνουν μαθήματα (εισαγωγή τεχνογνωσίας) και στη χώρα μας.\n09/09/2020 στις 20:45\nΜα ναι, πιο πριν ήταν βασίλειο. Γι’ αυτό γράφω για το 1945 “ως ένα ομόσπονδο κράτος”.\nΤο εγκληματικό παρελθόν του Αρκάν είναι εντυπωσιακό και μπορεί αυτός να είναι ο πιο γνωστός, αλλά σίγουρα υπάρχουν κι άλλες τέτοιες αντίστοιχες περιπτώσεις. Το γεγονός ότι έφτιαξε ομάδα μετά, δείχνει σε μεγάλο βαθμό το πώς βλέπουν την ενασχόλησή τους με την μπάλα όλοι αυτοί.\nΟ/Η Ivan Terrible λέει:\n09/09/2020 στις 20:49\nΑγαπητέ Σομπρέρο, αυτό το πολύ ενδιαφέρον άρθρο με έφερε για πρώτη φορά σε επαφή με το σάιτ. Για τυπικούς λόγους ήθελα να αναφέρω ότι η Γιουγκοσλαβία δεν εντάχθηκε ποτέ στο κομμουνιστικό μπλοκ. Από νωρίς ο Τίτο χώρισε τους δρόμους του με το υπόλοιπο ανατολικό μπλοκ, για τον τρίτο δρόμο της Γιουγκοσλαβίας και με μεγάλες αποστάσεις από σοσιαλιστικές αρχές. Μια απλή διευκρίνιση, γιατί όπως έχει γίνει και σε άλλες περιπτώσεις (βλ σημερινή Κίνα), το όνομα του κομμουνιστικού Κόμματος δε φέρνει και τη χάρη.\n21/03/2021 στις 13:33\nΌχι ότι οι Σέρβοι δεν κάναν ακρότητες, σίγουρα όμως πολύ λιγότερες από τα ορφανά των SS και των Ούστασε που έφτασαν σε σημείο να γιουχάρουν την ίδια τους την πατρίδα.\nΑλλά τέτοια αποβράσματα ήταν και στον Β’ Παγκόσμιο.


24 ώρες στις Βρυξέλλες - Εστιατόρια - Γειτονιά | γαστρονόμος\nΨάχνω για Εστιατόριο Καφέ/Μπαρ Αγορά\n24 ώρες στις Βρυξέλλες\nΣτο La Fabrique en Ville θα πάτε για καφέ και γλυκό, και για brunch τα Σαββατοκύριακα.\n15 ΜΑΡΤΙΟΥ 2019\nΦωτογραφία: Jan bellen, Jonverhoeft, Senne Van Der Ven\nΣτη χώρα της μπίρας πίνουν σαμπάνια στον δρόμο τρώγοντας στρείδια. Αγαπούν τη σοκολάτα και στήνουν υπαίθριες ροτισερί με κοτόπουλα.\nΣτο μαύρο ρολόι του δημαρχείου των Βρυξελλών, στην Grand-Place, οι χρυσοί δείκτες δείχνουν 8 π.μ. Πρωινό ξύπνημα για να χορτάσουμε την πόλη – είναι ολόκληρη μια βόλτα περπατητή. Μικρές, γρήγορες στάσεις εδώ κι εκεί: από τη γοτθική Grand-Place (μνημείο παγκόσμιας πολιτιστικής κληρονομιάς της UNESCO), το Maison du Roi, που στεγάζει σήμερα το Μουσείο της Πόλης των Βρυξελλών, και το Maison du Cygne, όπου ο Mαρξ και ο Ένγκελς επεξεργάζονταν το Κομμουνιστικό Μανιφέστο (τώρα εκεί στεγάζονται τρία εστιατόρια), μέχρι το Βασιλικό Μουσείο Καλών Τεχνών, τη στοά-κλειστή αγορά Royal Saint Hubert Galleries και φυσικά μια μεγάλη προμενάδα στο Σαμπλόν, την περιοχή με τους σοκολατιέρηδες.\nΚαφές, brunch και νόστιμες αγορές\nΔυνατή αρχή με specialty καφέ στο Café Corica, λίγα τετράγωνα μακριά από την Grand-Place. Ψήνουν μόνοι τους τα fair trade χαρμάνια που φέρνουν από τις καλύτερες φάρμες διεθνώς. Εδώ θα βρείτε τους σπάνιους και πανάκριβους καφέδες Kopi Luwak, Bourbon Pointu και Saint Helena. Ύστερα, πλούσιος πρωινός μπουφές στο πανέμορφο La Fabrique en Ville, που μοιάζει με αγροτόσπιτο. Μηλόπιτα και τσάι al fresco στον θεϊκό κήπο ή σαββατοκυριακάτικο brunch με υπερτροφές, χυμούς, σαλάτες, tailor made αυγά, τάρτες, πλατό τυριών και άλλα.\nΑν θέλετε να αγοράσετε εκλεκτά ντόπια αλλά και διεθνή τυριά μικρών παραγωγών, ο Julien Hazard είναι ο άνθρωπός σας. Πολλά από αυτά τα αφήνει να ωριμάσουν ο ίδιος.\nΗ συνέχεια έχει βόλτες και ψώνια. Απαραίτητη είναι μια στάση στον περίφημο affineur των Βρυξελλών, τον Julien Hazard, για τοπικά, αλλά και διεθνή τυριά. Στα κελάρια του ωριμάζουν (affinage) τυριά μικρών παραγωγών. Τι να ψωνίσετε; Οπωσδήποτε το βελγικό μυρωδάτο Herve AOP (ΠΟΠ), ψαγμένα απαστερίωτα ευρωπαϊκά τυριά και φυσικά ό,τι έχουν να σας προτείνουν από τα δικής τους ωρίμασης. Ακολούθως παίρνουμε τον δρόμο για την υπαίθρια αγορά τροφίμων Marchés Ixelles. Οι Βέλγοι έχουν την υπέροχη συνήθεια να τρώνε στο πόδι στρείδια με σαμπάνια, και στις αγορές υπάρχουν πλανόδιοι που πουλάνε τα στρείδια με το κομμάτι και σερβίρουν τη σαμπάνια σε πλαστικά κολονάτα ποτήρια. Στο Marchés Ixelles θα βρείτε πάγκους με απίστευτα μεγάλη ποικιλία μανιταριών, σαλάμια, λουκάνικα, τυριά, έθνικ κουζίνες, αλλά και περίπτερα που σερβίρουν αχνιστή ζεστή σοκολάτα και φρεσκοψημένες βάφλες (gaufres). Επίσης, υπαίθριες ροτισερί με σουβλιστά κοτόπουλα, για τα οποία οι Βέλγοι στέκονται σε ουρές δίχως τελειωμό. Πέριξ της αγοράς υπάρχουν ταβέρνες που σερβίρουν μύδια με πατάτες τηγανητές, συνοδεία μπίρας από ένα από τα 250 (και βάλε) ζυθοποιεία της χώρας.\nΤα μαγικά σοκολατάκια της Ελληνίδας Μίνας Αποστολίδη, η οποία άνοιξε τη δική της μπουτίκ στις Βρυξέλλες.\nΣοκολάτες και τραγανά speculoos\nΜεσημεράκι και ξαποσταίνουμε στο Wine in the City, ένα ζεστό wine restaurant με 1 αστέρι Michelin. Σομελιέ ο Παναγιώτης Κοκκάλας (καλύτερος σομελιέ των Βρυξελλών για τα τελευταία τρία χρόνια). Έχουν πάνω από 600 κρασιά, που πωλούνται και λιανικώς. Δοκιμάστε οπωσδήποτε ταρτάρ με στρείδια και μπισκ αστακού με κρέμα από καφέ.\nΤο ζαχαροπλαετίο Brian Joyeux φημίζεται μεταξύ άλλων για τα μακαρόν του.\nΏρα για γλυκό. Πρώτη στάση στο Mina Handmade Chocolates, τη χαριτωμένη σοκολατερί της πατριώτισσας Μίνας Αποστολίδη. Δοκιμάστε τα Athena με σκούρα γκανάς, Μαυροδάφνη και ξερά σύκα και τα Grace Lasures με σοκολάτα γάλακτος και γλυκάλμυρα αμύγδαλα. Η συνέχεια στο ζαχαροπλαστείο του Brian Joyeux. Πρόκειται για έναν ανερχόμενο, αλλά με μεγάλη προϋπηρεσία στο ενεργητικό του, Παριζιάνο ζαχαροπλάστη, που σκαρφάλωσε εύκολα στο ζαχαροπλαστικό top 10 της πόλης. Το μπουτίκ ζαχαροπλαστείο του είναι γνωστό κυρίως για τις βιεννουαζερί του. Κάνει εκπληκτικά κουγκλόφ (είδος κέικ), μπριός, κρουασάν, αλλά και εξαιρετικά μακαρόν και limited edition πατισερί.\nΤο μπαρ Green Lab είναι το βασίλειο του τζιν, με πάνω από 180 ετικέτες.\nΚαι ακόμα είμαστε στα μισά\nΔείπνο στο minimal και κάπως κλασικό Bouchery. Ο σεφ Damien Bouchery καταπιάνεται με φρέσκα, καθημερινά υλικά και στοχεύει σε καθαρές γεύσεις με έμφαση στην πρώτη ύλη, λειτουργώντας με το ένστικτο. Το μενού διαμορφώνεται στη διάρκεια της μέρας. Ένα ανεπανάληπτο καπνιστό βούτυρο με σκόνη καμένου πράσου και ψωμί με ξινό προζύμι ήρθε ως amuse-bouche τη μέρα που το επισκέφθηκα εγώ. Απίθανες γεύσεις ακολούθησαν: από το πιάτο με στάρι και γογγύλια, σερβιρισμένα με emulsion καφέ, μέχρι το επιδόρπιο, που ήταν ένα συμπαγές κουγκλόφ με κρέμα λεμονιού, σαντιγί κaι αποξηραμένα λεμόνια και λάιμ. Πριν από την «καληνύχτα», πάμε για τζιν και κοκτέιλ στο Green Lab. Φοβερή λίστα με πάνω από 180 τζιν! Δοκιμάστε το σοφιστικέ τζιν τόνικ με τζίντζερ και κάρδαμο.\nBouchery, Chaussee d’Alsemberg, 812A, Τ/0032-2332.3774 (μενού 4 πιάτων 58€ ή 88€ μαζί με κρασί ανά άτομο)\nWine in the city, Place Reine Astrid 34, Jette, Τ/0032-2420.0920 (μενού 4 πιάτων 60€ ή 100€ με κρασί ανά άτομο)\nLa Fabrique en ville, Waterloolaan 44, Parc d’Egmont, Τ/0032-2513.9948 (Brunch κάθε Σάββατο και Κυριακή 10.30-15.30, μπουφές με 29€/άτομο)\nJulien Hazard Rue Vanderkindere 137, Τ/0032-2851.8960\nBrian Joyeux, Rue du Congrès 3, Τ/0032-2219.0903\nMina Handmade Chocolates, Gehuchtstraat 112a, 1640 Rhode Saint Genese, Τ/0032-04.9984.2781\nCafé Corica, Kiekenmarkt 49, T/0032-25.11.8852\nGreen Lab, 520 Avenue Louise, Τ/0032-04.7536.5485 Marches Ixelles, Chaussée d’Ixelles 168\n*To άρθρο πρωτοδημοσιεύτηκε στον Γαστρονόμο Φεβρουαρίου, τεύχος 154.\nΒγαίνουμε (τελείως) έξω Part #1 Τα all day cafe και τα μπαρ\n21 ΜΑΪΟΥ 2020 - 11:37\n26 ΜΑΪΟΥ 2020 - 12:56\nΜαροκινό κοτόπουλο με λεμόνι, τζίντζερ και κουρκουμά\n26 ΜΑΪΟΥ 2020 - 13:03\nΕπιτέλους, άρχισε η γευσιγνωσία της επιτραπέζιας ελιάς\nΙταλική πλεξούδα ψωμιού με ρικότα και φασκόμηλο\nΣπαγκέτι με κολοκυθάκια, αρακά και δυόσμο\nΤα shrimp rolls του Frater & Soror\nΟι κεφτέδες του Χριστόφορου Πέσκια


Αριθμό μοντέλου: KMT-PTB269\n1 κομμάτι/τσάντα, 100 κομμάτια/χαρτοκιβώτιο\nταινία PVC 0.3MM μη τοξική + λαβές PVC\nΣαφής PVC Tote ώμων τσαντών μόδας Tote τσάντα ώμων PVC τσαντών διαφανής\nΕκτύπωση όφσετ ή εκτύπωση μετάξι-οθόνης\nΣαφής PVC Tote ώμων τσαντών μόδας Tote τσάντα ώμων PVC τσαντών διαφανής για τις κυρίες\nταινία PVC 0.3MM μη τοξική\n45cm στο leagth κάθε ένα\n100% χειροποίητος με το ράψιμο/το ράψιμο\nΕκτύπωση όφσετ ή τυπωμένη ύλη μετάξι-οθόνης\n25-30 ημέρες, σύμφωνα με την ποσότητα διαταγής\nΥΛΙΚΟ: Υψηλός - υλικό ποιοτικού PVC. Ένδυση - ανθεκτική και απόδειξη νερού. Μοντέρνος και εύρωστος. Σκουπίστε καθαρό εύκολα.\nΜΕΓΑΛΗ ΠΕΡΙΕΚΤΙΚΟΤΗΤΑ: Αυτή η σαφής τσάντα tote είναι αρκετά μεγάλη έτσι ώστε μπορεί να αποθηκεύσει τα ενδύματα, toiletries ή τα καθημερινά εξαρτήματά σας. Είναι μεγάλο για τη θερινή χρήση, ειδικά για την παραλία.\nΔΙΑΦΑΝΕΣ ΣΧΕΔΙΟ: Μπορείτε σαφώς να δείτε αυτό που είναι εσωτερικό και είναι εύκολο να αποκτηθεί τι θέλετε.\nΤΟ ΚΑΛΥΤΕΡΟ ΔΩΡΟ: Αυτή η σαφής τσάντα ώμων tote μπορεί να χρησιμοποιηθεί για διαφορετικούς λόγους. Στοιχηματίζουμε ότι θα γίνει η όλων των εποχών συμπάθειά σας! Είναι επίσης η καλύτερη επιλογή για τα δώρα. Αυτή η τσάντα είναι πολύ μόδα, διαφανές σχέδιο με τα κουμπιά. Σας αφήστε να ξεχωρίσετε από το πλήθος.


Λόγω μικροπολυκυστικής ωοθήκης έχω θέμα με την περίοδό μου. Μπορώ να μείνω έγκυος; - BORO από την ΑΝΝΑ ΔΡΟΥΖΑ - boro.gr\nΑρχική / Υγεία / Γυναικολογία / Λόγω μικροπολυκυστικής ωοθήκης έχω θέμα με την περίοδό μου. Μπορώ να μείνω έγκυος;\nH 31χρονη Μένια, ανανγώστρια του boro.gr,\nΔεκέμβριος 15, 2017\tΓυναικολογία\nΕΡΩΤΗΣΗ: Είμαι 31 χρόνων κ η περίοδος μου είναι εντελώς ακανονιστη.Έχω μικρoπολύκυστική ωοθήκη και έτσι γενικότερα έχω θέμα με την περίοδό μου. Με τον σύντροφό μου κάνουμε ελεύθερο ερωτα, χωρίς να ολοκληρώνει μέσα μου. Η τελευταια μου περίοδος ξεκίνησε στις 10/9 και τελειωσε στις 17/9. Έως κ τις 6/10 ειχαμε μόνο δύο φορές σεξουαλική επαφή. Παρ’ όλα αυτά δεν μου έχει έρθει περίοδος. Έχω ενα ελαφρύ πρήξιμο στο στήθος μου και νιώθω κάποιους πόνους περιόδου στην κοιλιά, καθόλου έντονους κ δεν έχω κανένα άλλο σύμπτωμα. Τι πιθανότητες υπάρχουν να είμαι έγκυος;\nΑΠΑΝΤΗΣΗ: Θα σας συμβούλευα να έχετε επικοινωνία με το γυναικολόγο και τον ενδοκρινολόγο σας και να ρυθμίσετε τον κύκλο σας διότι είναι απαραίτητο σαν πρόληψη της υγείας σας. Από εκεί και μετά με τις διαταραχές που έχετε είναι σύσκολη η σύλληψη διότι επηρεάζεται η ωορρηξία και η ποιότητα του ωαρίου και η πιθανότητα σας για κύηση τώρα είναι κάτω απο 5%.